European Commission - PRESS RELEASES - Press release - 2864. og 2865. samling i Rådet
Almindelige anliggender og eksterne forbindelser
Luxembourg, den 29. april 2008\nOther available languages: EN FR DE ES NL IT SV PT EL CS ET HU LT LV MT PL SK SL\n2864. og 2865. samling i Rådet\nAlmindelige anliggender og eksterne forbindelser\nLuxembourg, den 29. april 2008\nFormand\tDimitrij RUPEL\nVigtigste resultater af Rådets samling\nRådet hilste undertegnelsen af stabiliserings- og associeringsaftalen (SAA) og interimsaftalen med Serbien velkommen som et vigtigt skridt på landets vej mod EU. Det så frem til at intensivere samarbejdet med Serbien gennem den generelle ramme, som disse aftaler og de øvrige mekanismer i stabiliserings- og associeringsprocessen giver. Ministrene mindede om, at fuldt samarbejde med Krigsforbrydertribunalet vedrørende det Tidligere Jugoslavien (ICTY), herunder alle mulige bestræbelser for at pågribe og overføre de anklagede, er et væsentligt element i disse aftaler, og vedtog at forelægge SAA for deres parlamenter med henblik på ratifikation, og Fællesskabet besluttede at gennemføre interimsaftalen, så snart Rådet finder, at Serbien samarbejder fuldt ud med ICTY. Rådet og Kommissionen vil regelmæssigt overvåge, at Serbien fortsat samarbejder fuldt ud med ICTY. EU og dets medlemsstater vil bistå Serbien i denne forbindelse. Undertegnelsen af SAA og af interimsaftalen fandt sted i tilknytning til Rådets samling.\nRådet hilste det velkommen, at den første fase af politireformen i Bosnien-Hercegovina nu er afsluttet med vedtagelsen for nylig af de to politilove. Rådet mindede om, at enighed om politireformen i overensstemmelse med EU's tre principper er en forudsætning for yderligere fremskridt i retning af indgåelsen af stabiliserings- og associeringsaftalen. Rådet erkendte, at Bosnien-Hercegovina har gjort fremskridt i forbindelse med alle fire betingelser for undertegnelse af stabiliserings- og associeringsaftalen, som fastlagt i Rådets konklusioner af 12. december 2005. Bosnien-Hercegovina skal gøre en yderligere indsats for at iværksætte reformer, men Rådet gav udtryk for, at det er parat til at undertegne stabilitets- og associeringsaftalen. De tekniske forberedelser er i gang.\nRådet vedtog også, uden debat, en forordning om en reform af EU's fælles markedsordning for vin. Reformen tager sigte på at forbedre EU's vinproducenters konkurrenceevne og generobre markeder både i og uden for EU ved at skabe balance mellem udbud og efterspørgsel, forenkle reglerne, bevare den europæiske vinproduktions bedste traditioner, styrke samfundsstrukturen i landdistrikterne og sikre, at miljøet respekteres. Forordningen finder med enkelte undtagelser anvendelse fra den 1. august 2008. Den er et led i den reform af EU's fælles landbrugspolitik, der startede i 2003.\nUsbekistan - Restriktive foranstaltninger - Rådets konklusioner\t21\nRevision af EU's retningslinjer om tortur - Rådets konklusioner\t23\nAfghanistan - Rådets konklusioner\t23\nForbindelserne med Latinamerika og Caribien\t25\nForbindelserne med Golfsamarbejdsrådet\t26\nCotonoupartnerskabsaftalen mellem AVS og EU - periodisk revurdering\t26\nAntidumping - Sengelinned, cumarin og fodtøj\t27\nDrøftelserne i andre rådssammensætninger\t27\nFormidling af EU - Rådets konklusioner\t27\nÅrsrapport om aktindsigt i dokumenter\t28\nJustering af EU's flerårige finansielle ramme\t29\nTidsplanen for SIS II\t29\nDet Europæiske Overvågningscenter for Narkotika og Narkotikamisbrug - Tyrkiets deltagelse\t29\nReform af vinsektoren\t30\nOvervågning af transmissibel spongiform encephalopati (BSE)\t32\nKul- og Stålforskningsfonden *\t32\nCartagenaprotokollen om biosikkerhed - Forhandlingsdirektiver\t33\nMedlemsstaternes regeringer og Europa-Kommissionen var repræsenteret således:\nKarel DE GUCHT\tUdenrigsminister\nOlivier CHASTEL\tStatssekretær for udenrigsanliggender\nIvailo KALFIN\tVicepremierminister og udenrigsminister\nDen Tjekkiske Republik:\nKarel SCHWARZENBERG\tUdenrigsminister\nPer Stig MøLLER\tUdenrigsminister\nMichael ZILMER-JOHNS\tStatssekretær for udenrigs- og sikkerhedspolitik, EU-politik og EU-koordination\nGünter GLOSER\tViceminister, Udenrigsministeriet\nUrmas PAET\tUdenrigsminister\nJohn McGUINNESS\tViceminister, Erhvervs-, Handels- og Beskæftigelsesministeriet, med særligt ansvar for handel og beskæftigelse\nIoannis VALINAKIS\tStatssekretær for udenrigsspørgsmål\nDiego LÓPEZ GARRIDO\tStatssekretær for Europaspørgsmål\nJean-Pierre JOUYET\tStatssekretær med ansvar for Europaspørgsmål\nRocco CANGELOSI\tFast repræsentant\nMarkos KYPRIANOU\tUdenrigsminister\nMāris RIEKSTIŅŠ\tUdenrigsminister\nPetras VAITIEKŪNAS\tUdenrigsminister\nJean ASSELBORN\tVicepremierminister samt udenrigs- og indvandringsminister\nNicolas SCHMIT\tViceminister med ansvar for udenrigsspørgsmål og indvandring\nKinga GÖNCZ\tUdenrigsminister\nTonio BORG\tVicepremierminister og udenrigsminister\nMaxime VERHAGEN\tUdenrigsminister\nFranciscus TIMMERMANS\tEuropaminister\nUrsula PLASSNIK\tForbundsminister for europæiske og internationale spørgsmål\nRadosław SIKORSKI\tUdenrigsminister\nManuel LOBO ANTUNES\tAttacheret statssekretær for Europaspørgsmål\nLazar COMANESCU\tUdenrigsminister\nDimitrij RUPEL\tUdenrigsminister\nMatjaž ŠINKOVEC\tStatssekretær, premierministerens kontor\nJanez LENARČIČ\tStatssekretær, regeringens kontor for Europaspørgsmål\nDiana ŠTROFOVÁ\tStatssekretær, Udenrigsministeriet\nAlexander STUBB\tUdenrigsminister\nAstrid THORS\tMigrations- og Europaminister\nCarl BILDT\tUdenrigsminister\nJim MURPHY\tViceminister for Europaspørgsmål\nOlli REHN\tMedlem\nLouis MICHEL\tMedlem\nBenita FERRERO-WALDNER\tMedlem\nGeneralsekretariatet for Rådet:\nJavier SOLANA\tGeneralsekretær/højtstående repræsentant for FUSP\nPUNKTER BEHANDLET VED DEBAT\nDET VESTLIGE BALKAN - Rådets konklusioner\nRådet drøftede situationen i det vestlige Balkan, med særligt fokus på Serbien og Bosnien-Hercegovina og vedtog følgende konklusioner:\nRådet hilser undertegnelsen af stabiliserings- og associeringsaftalen (SAA) og interimsaftalen med Serbien velkommen som et vigtigt skridt på landets vej mod EU. Det så frem til at intensivere samarbejdet med Serbien gennem den generelle ramme, som disse aftaler og de øvrige mekanismer i stabiliserings- og associeringsprocessen giver.\nRådet mindede om artikel 2, 4 og 133 i SAA og artikel 1 og 54 i interimsaftalen og erklærede, at fuldt samarbejde med Krigsforbrydertribunalet vedrørende det Tidligere Jugoslavien (ICTY), herunder alle mulige bestræbelser for at pågribe og overføre de anklagede, er et væsentligt element i disse aftaler.\nMinistrene vedtog derfor at forelægge SAA for deres parlamenter med henblik på ratifikation, og Fællesskabet besluttede at gennemføre interimsaftalen, så snart Rådet finder, at Serbien samarbejder fuldt ud med ICTY.\nRådet og Kommissionen vil regelmæssigt overvåge, at Serbien fortsat samarbejder fuldt ud med ICTY. EU og dets medlemsstater vil bistå Serbien i denne forbindelse.\nRådet hilste det velkommen, at den første fase af politireformen nu er afsluttet med vedtagelsen for nylig af de to politilove. Rådet mindede om, at enighed om politireformen i overensstemmelse med EU's tre principper er en forudsætning for yderligere fremskridt i retning af indgåelsen af stabiliserings- og associeringsaftalen.\nRådet erkendte, at Bosnien-Hercegovina har gjort fremskridt i forbindelse med alle fire betingelser for undertegnelse af stabiliserings- og associeringsaftalen, som fastlagt i Rådets konklusioner af 12. december 2005. Bosnien-Hercegovina skal gøre en yderligere indsats for at iværksætte reformer, men Rådet gav udtryk for, at det er parat til at undertegne stabilitets- og associeringsaftalen. De tekniske forberedelser er i gang.\nRådet fremhævede betydningen af den fremtidige stabiliserings- og associeringsaftale som en vigtig ramme for forbindelserne mellem EU og Bosnien-Hercegovina samt som et vigtigt element, der skal sikre stabilitet og styrke dialogen i Bosnien-Hercegovina. Det tilskyndede derfor alle politiske kræfter i Bosnien-Hercegovina til at forene deres indsats for meget beslutsomt at gå videre med landets reformdagsorden, herunder prioriteterne i det europæiske partnerskab.\nRådet mindede om konklusionerne af 10. marts 2008 og opfordrede Europa-Kommissionen til snarest muligt at indlede en visumdialog med Bosnien-Hercegovina.\nKOMMISSIONENS MEDDELELSE OM DET VESTLIGE BALKAN\nRådet hilste med tilfredshed Kommissionens meddelelse: "Det vestlige Balkan: en forbedring af det europæiske perspektiv" som grundlag for drøftelserne på det uformelle EU-udenrigsministermøde (Gymnich) og forummet "EU - det vestlige Balkan" den 29. marts 2008 i Brdo.\nDe fremskridt, der i de seneste år er opnået gennem stabiliserings- og associeringsprocessen, skal opretholdes og gøres irreversible. Det europæiske perspektiv skal være håndgribeligt og mere synligt for borgerne på hele det vestlige Balkan.\nMed henblik herpå hilste Rådet det velkommen, at der er indledt en dialog om visumliberalisering, og så frem til at drøfte køreplaner for alle landene i regionen. Det hilste det velkommen, at Kommissionen agter yderligere at forøge antallet af stipendier til studerende fra det vestlige Balkan til at studere i EU, og at den har taget initiativ til at øge støtten til civilsamfundet og styrke koordinationen med internationale finansielle institutioner og med bilaterale donorer for at støtte den socioøkonomiske udvikling i regionen. Det udtrykte støtte til det foreslåede øgede samarbejde om katastrofeforebyggelse, -beredskab og -indsats i regionen og opfordrede til en udvidet inddragelse af det vestlige Balkan i fællesskabsprogrammer og -agenturer samt til udvikling af den regionale offentlige forvaltningshøjskole (ReSPA) til en fuldt fungerende skole i begyndelsen af 2009.\nRådet er fast besluttet på at støtte fuld gennemførelse af disse foranstaltninger. Rådet opfordrede også andre rådssammensætninger til at fremme arbejdet inden for områder som f.eks. transport og energi som anført i meddelelsen."\nZIMBABWE - Rådets konklusioner\nRådet drøftede situationen i Zimbabwe og vedtog følgende konklusioner:\n"1.\tRådet følger nøje situationen i Zimbabwe efter valget den 29. marts og udtrykker dyb bekymring over, at offentliggørelsen af resultatet af præsidentvalget er blevet forhalet, og over forekomsterne af truende fremfærd, brud på menneskerettighederne og vold.\n2.\tEU finder det uacceptabelt og urimeligt, at der fire uger efter, at Zimbabwes befolkning har udøvet sin grundlæggende demokratiske rettighed, endnu ikke er offentliggjort et resultat af præsidentvalget. EU opfordrer indtrængende til, at resultaterne af præsidentvalget offentliggøres straks, og til, at de reelt afspejler det zimbabwiske folks frie og demokratiske vilje, da forhalingen giver anledning til alvorlige betænkeligheder ved processens troværdighed.\n3.\tEU fordømmer den vold og truende fremfærd, som zimbabwerne har været udsat for efter valget, og opfordrer indtrængende til, at disse handlinger straks bringes til ophør. Det er EU's opfattelse, at disse grove hændelser ser ud til at være målrettede og politisk begrundede angreb på dem, der støtter demokratisk forandring. EU understreger endvidere, at den seneste tids anholdelser har vist, at Zimbabwes regering ikke er indstillet på at lade valgkommissionen i Zimbabwe arbejde som en uafhængig institution.\n4.\tEU gør opmærksom på, at respekt for forsamlingsfriheden og frie medier samt et klima uden truende fremfærd og vold er afgørende for, at der kan afholdes frie og retfærdige valg, og opfordrer indtrængende til, at valgprocessen fuldføres under forhold, hvor disse principper overholdes.\n5.\tLandene i regionen, Det Sydlige Afrikas Udviklingsfællesskab og Den Afrikanske Union spiller en afgørende rolle og har et ansvar for at fastholde deres engagement i bestræbelserne på at løse den aktuelle krise i Zimbabwe. EU deler SADC's bekymring over situationen og fremhæver på ny sin fulde støtte til dette fællesskabs bestræbelser på at løse den aktuelle krise. I den forbindelse udtrykker Rådet sin tilfredshed med afholdelsen af det ekstraordinære topmøde i Lusaka.\n6.\tRådet er fortsat bekymret over den indvirkning, de aktuelle begivenheder kan have på stabiliteten i regionen, og opfordrer derfor indtrængende SADC til med fornyet styrke at indlede en dialog med de zimbabwiske myndigheder med henblik på at gennemføre resultatet af topmødet i Lusaka, herunder beslutningen om et fortsat aktivt engagement, indtil valgprocessen er afsluttet.\n7.\tEU udtrykker tilfredshed med erklæringen fra Den Afrikanske Unions kommissionsformand Konaré, hvori det på ny understreges, at AU er rede til at samarbejde med alle de berørte parter, SADC og det internationale samfund for at sikre en vellykket afslutning af valgprocessen i Zimbabwe.\n8.\tEU erindrer om, at det ikke leverer eller sælger våben, dermed forbundet materiale eller udstyr, som kunne anvendes til intern undertrykkelse i Zimbabwe. Det opfordrer andre til på dette tidspunkt at udvise en tilsvarende tilbageholdenhed ved at indføre et de facto-moratorium for ethvert sådant salg, og hilser de initiativer, der allerede er taget i så henseende, velkommen.\n9.\tEU vil fortsat nøje overvåge situationen og undersøge mulighederne for at øge presset på dem, der med statens opbakning står bag og deltager i vold og truende fremfærd her efter valget.\n10.\tRådet minder om sin fortsatte støtte til Zimbabwes befolkning og understreger, at EU forbliver Zimbabwes vigtigste donor. Rådet ønsker også at bekræfte sin vilje til fortsat at udnytte enhver foreliggende mulighed for at indlede en dialog med Zimbabwes demokratisk valgte regering og for, så snart forholdene tillader det, at begynde at arbejde hen imod genoptagelse af et fuldstændigt samarbejde."\nFREDSPROCESSEN I MELLEMØSTEN\nMinistrene drøftede fredsprocessen i Mellemøsten som forberedelse af det forestående møde i Kvartetten på topplan og den ministerkonference, som ad hoc-forbindelsesudvalget afholder den 2. maj i London.\nRådet havde en udveksling af synspunkter om Irak som forberedelse til gennemgangskonferencen under den internationale aftale med Irak, som finder sted den 29. maj i Stockholm.\nPAKISTAN - Rådets konklusioner\nRådet drøftede situationen i Pakistan og vedtog følgende konklusioner:\n"1.\tRådet udtrykker tilfredshed med de fremskridt, der i den senere tid er gjort med hensyn til den demokratiske proces i Pakistan. Med valget den 18. februar 2008, der generelt gav indtryk af at være et reelt valg mellem flere kandidater og af at have en øget tillid i offentligheden, fik både Pakistan og EU nye muligheder for at forbedre og uddybe de eksisterende forbindelser. Rådet ser med tilfredshed på regeringsskiftet på føderalt niveau og i provinserne og på de indledende skridt til genetablering af et uafhængigt retsvæsen.\n2.\tEU støtter fuldt ud den pakistanske regering i bekæmpelsen af terror, oprør og voldelig modstand mod et fredeligt og demokratisk samfund. Rådet giver udtryk for sin anerkendelse af de ofre, Pakistans befolkning og sikkerhedsstyrker har bragt i kampen mod en radikal minoritet, der ønsker at undergrave fremskridt, og som er imod moderate holdninger. Rådet opfordrer den pakistanske regering til at sætte ind over for de underliggende årsager til radikalisering gennem en sammenhængende indsats, der omfatter demokratisering, socioøkonomisk udvikling, uddannelse og tværkulturel dialog.\n3.\tRådet understreger, at EU er fast besluttet på fortsat at støtte det pakistanske folk og den pakistanske regering. Rådet udtrykker tilfredshed med EU's dialog med Pakistan og gentager sit ønske om yderligere at styrke forbindelserne mellem EU og Pakistan under fuld overholdelse af folkeretten og FN's Sikkerhedsråds resolutioner. Der skal særlig lægges vægt på økonomisk udvikling og handel, terrorbekæmpelse, ikke-spredning, menneskerettigheder, migration, uddannelse, tværkulturelle spørgsmål og regionalt samarbejde samt spørgsmål af betydning i en bredere international sammenhæng.\n4.\tDet centrale element i EU's samarbejde med Pakistan er fremme af udvikling på lang sigt, herunder på områderne udvikling af landdistrikterne og uddannelse. EU vil undersøge, hvordan det kan øge sin støtte til uddannelse, herunder alfabetisering af voksne og erhvervsuddannelse. Europa-Kommissionen, der har øget den økonomiske bistand til Pakistan betydeligt i perioden 2007-2010, vil videreføre den regelmæssige dialog i henhold til samarbejdsaftalen fra 2004.\n5.\tPå grundlag af anbefalingerne fra EU's valgobservationsmission vil EU tage kontakt til de pakistanske myndigheder for sammen at undersøge, hvorledes man kan støtte en styrkelse af de demokratiske institutioner, valgreglerne med særligt fokus på institutionsopbygning, lovgivningsmæssige reformer og valgdeltagelse. Fremskridt på dette område er af afgørende betydning for Pakistans sikkerhed og stabilitet på længere sigt. Rådet gentager, at det er vigtigt med øget bistand til og dialog om retsstatsprincippet fra EU's side.\n6.\tEn af EU's vigtigste prioriteter er at fremme menneskerettighederne med særligt fokus på kvinders og børns rettigheder. Den udveksling af synspunkter om menneskerettigheder, der finder sted hvert andet år mellem EU's missionschefer i Islamabad og den pakistanske regering, understreger dette engagement.\n7.\tRådet bekræfter atter sit støtte til et bredt og omfattende samarbejde mellem Pakistan og dets nabolande. I den forbindelse støtter EU fuldt ud initiativerne til fremme af bedre forbindelser på tværs af grænserne mellem Pakistan og Afghanistan, bl.a. inden for rammerne af G8, gennem Ankaraprocessen samt den regionale økonomiske samarbejdskonference vedrørende Afghanistan. Rådet gentager også sin støtte til videreførelsen af den sammensatte dialog mellem Pakistan og Indien. EU anerkender desuden værdien af at støtte mulighederne for en styrkelse af den regionale handelsintegration gennem SAARC og SAFTA. EU vil fortsat søge at finde måder, hvorpå det kan øge handelen med Pakistan og handelen i Sydasien.\n8.\tRådet understreger, at det er fast besluttet på i internationale fora at arbejde sammen med Pakistan om ikke-spredning og demontering af masseødelæggelsesvåben. I den forbindelse vil Pakistans støtte til, at nedrustningskonferencen i Genève påbegynder forhandlinger om en traktat om forbud mod produktion af spalteligt materiale til brug for atomvåben (FMCT), være et stærkt signal. Rådet understreger betydningen af Pakistans samarbejde med Den Internationale Atomenergiorganisation med henblik på at fremskaffe flere oplysninger om uafklarede spørgsmål i forbindelse med Irans atomprogram.\n9.\tRådet vil med jævne mellemrum tage EU's politik over for Pakistan op til fornyet overvejelse."\nBURMA/MYANMAR - Rådets konklusioner\nRådet drøftede situationen i Burma/Myanmar og vedtog følgende konklusioner:\n"1.\tDen Europæiske Union er fortsat dybt bekymret over situationen i Burma/Myanmar og anmoder på ny indtrængende myndighederne om hurtigt at tage skridt til overgang til en legitim civil regering og til national forsoning.\n2.\tRådet noterer sig rapporten fra FN’s særlige rådgiver for Myanmar, Ibrahim Gambari, om at der ikke har været nogen umiddelbare, konkrete resultater af hans nylige besøg i Burma/Myanmar. EU gentager sin fulde støtte til FN’s generalsekretærs mæglingsmission og opfordrer partnerne, især Burmas/Myanmars naboer, til at gøre det samme.\n3.\tRådet udtrykker tilfredshed med det arbejde, som EU’s særlige udsending Piero Fassino har gjort til støtte for FN's bestræbelser og i koordination med partnerne i Asien. EU vil intensivere sine tætte konsultationer med ASEAN's medlemsstater og andre af Burmas/Myanmars naboer, bl.a. dem, der er repræsenteret i FN's Sikkerhedsråd.\n4.\tRådet er fortsat overbevist om, at kun en proces med fuld deltagelse af alle interessenter i landet, herunder Daw Aung San Suu Kyi og de etniske grupper, vil føre til national forsoning og stabilitet. Rådet mener således ikke, at forfatningsudkastet, folkeafstemningen og valget, som de er planlagt i øjeblikket, vil tage fat på de mange problemer, som Burma/Myanmar står over for.\n5.\tRådet opfordrer myndighederne til at tillade en fri og åben debat mellem alle politiske aktører om forfatningen forud for folkeafstemningen den 10. maj og til at ophæve lovene om forbud mod at kritisere det nationale konvent og folkeafstemningen. EU opfordrer myndighederne til at garantere, at folkeafstemningen bliver fri og retfærdig, samt til at anmode om international overvågning. Rådet anmoder indtrængende myndighederne om at sikre, at den politiske proces er gennemsigtig, og skabe klarhed om den fremtidige politiske proces og valget i 2010 for Burmas/Myanmars befolkning.\n6.\tRådet er bekymret for, at forfatningsudkastet vil kunne indføre restriktioner for valgbarheden til høje politiske hverv, tillade militæret at suspendere forfatningen efter behag samt undlade at tage hensyn til landets etniske diversitet.\n7.\tRådet gentager sin opfordring til øjeblikkelig løsladelse af alle politiske fanger, herunder Daw Aung San Suu Kyi, og beklager, at trusler og vold er blevet intensiveret forud for folkeafstemningen. Rådet gentager sin opfordring til myndighederne om fuldt ud at samarbejde med FN’s særlige rapportør om menneskerettighedssituationen i Myanmar og gennemføre hans henstillinger.\n8.\tRådet noterer sig vedtagelsen i dag af den fælles holdning om forlængelse med yderligere tolv måneder af de restriktive foranstaltninger over for de personer, der er ansvarlige for menneskerettighedskrænkelser og manglende udvikling i Burma/Myanmar. Rådet gentager, idet det minder om sine konklusioner af 15. oktober 2007, at det er parat til at genoverveje eller ændre disse foranstaltninger eller til at indføre yderligere restriktive foranstaltninger i lyset af udviklingen på stedet.\n9.\tRådet minder om, at som led i de restriktive foranstaltninger over for Burma/Myanmar er salg, levering, overførsel eller eksport af våben og af alle typer dertil knyttet materiel forbudt. Rådet vil gerne opfordre det internationale samfund til at vedtage tilsvarende foranstaltninger.\n10.\tEU minder om sit vedholdende, stærke engagement til fordel for Burmas/Myanmars befolknings velfærd. EU og medlemsstaterne yder en betydelig bistand til deres land. EU er fortsat rede til at reagere positivt på virkelige fremskridt i retning af demokrati ved at engagere sig i Burmas/Myanmars udvikling og finde nye samarbejdsområder."\nRådet vedtog en fælles holdning om om forlængelse af de restriktive foranstaltninger over for Burma/Myanmar indtil den 30. april 2009 og om ajourføring af listerne over de personer og virksomheder, der er omfattet af disse foranstaltninger (8391/08).\nDe nye lister tager hensyn til de ændringer, der er sket i regeringen, sikkerhedsstyrkerne, det statslige freds- og udviklingsråd og administrationen i Burma/Myanmar samt til de pågældende personers personlige forhold. De omfatter nu også andre personer med tilknytning til regimet i Burma/Myanmar, som anses for at være ansvarlige for undertrykkelse samt et yderligere antal virksomheder, der ejes eller kontrolleres af regimet eller af personer med tilknytning til regimet.\nDe restriktive foranstaltninger, der oprindelig blev indført i 1996, blev erstattet af nye foranstaltninger i henhold til fælles holdning 2006/318/FUSP, som Rådet vedtog i april 2006. Det drejer sig om visumforbud og indefrysning af aktiver tilhørende medlemmer af militærregimet og andre personer, grupper og virksomheder, der hindrer Burma/Myanmars overgang til demokrati. Hertil kommer et forbud mod at yde lån eller kreditter til statsejede burmesiske virksomheder og mod at erhverve eller udvide en deltagelse i sådanne virksomheder.\nEfter de burmesiske myndigheders undertrykkelse af fredelige demonstranter i efteråret 2007 og fortsatte tilsidesættelser af menneskerettighederne vedtog Rådet i november 2007 supplerende foranstaltninger rettet mod regimets indtægtskilder, såsom skovhugst, tømmer og minedrift.\nFORBINDELSERNE MED RUSLAND\nRådet drøftede forhandlingsdirektiverne med henblik på en ny samlet rammeaftale for forbindelserne mellem EU og Rusland.\nRådet havde en udveksling af synspunkter om den seneste udvikling i de konfliktramte områder i Georgien, efter at Rusland den 16. april meddelte, at det havde besluttet at oprette officielle forbindelser med institutionerne under de facto-myndighederne i Sydossetien og Abkhasien uden Georgiens regerings samtykke og om de nuværende og fremtidige kontakter med henblik på at forebygge en optrapning af den spændte situation.\nEfter den seneste tids eksempler på sørøveri mod franske og spanske fartøjer i internationalt farvand ud for Somalias kyst havde Rådet en udveksling af synspunkter om Spaniens initiativ til, hvordan man, bl.a. i FN-regi, kan bidrage til en international indsats for at forebygge og bekæmpe sådanne handlinger.\nMinistrene gjorde status over de løbende kontakter, der har været om situationen i den autonome kinesiske region Tibet, herunder under Kommissionens besøg i Kina for nylig, for at følge op på den drøftelse, de havde på deres uformelle møde den 29. marts i Brdo (Slovenien).\nARRANGEMENTER I TILKNYTNING TIL RÅDETS SAMLING\nFølgende arrangementer fandt sted i tilknytning til Rådets samling:\n28. april 2008:\nAssocieringsråd med Egypten\nEU-ECOWAS-trojka (Jf. det endelige kommuniké i dok. 8936/08).\nStabiliserings- og associeringsrådet EU-Kroatien (Jf. pressemeddelelsen i dok. 4353/08).\n29. april 2008:\nUndertegnelse af stabiliserings- og associeringsaftalen samt af interimsaftalen med Serbien\nTrojkamøde mellem EU og Rusland\nANDRE PUNKTER, DER BLEV GODKENDT\nUsbekistan - Restriktive foranstaltninger - Rådets konklusioner\nRådet vedtog en fælles holdning om restriktive foranstaltninger over for Usbekistan (8416/08) om forlængelse af suspensionen af visumrestriktionerne med yderligere seks måneder indtil den 13. november 2008 efter en gennemgang af situationen og med henblik på at tilskynde de usbekiske myndigheder til at tage skridt til at forbedre menneskerettighedssituationen.\nDe restriktive foranstaltninger blev indført ved fælles holdning 2005/792/FUSP, som Rådet vedtog i november 2005 som reaktion på den voldsomme, uforholdsmæssige og vilkårlige magtanvendelse, der var sket fra de usbekiske sikkerhedsstyrkers side under demonstrationerne i Andijan. Nogle af de restriktive foranstaltninger blev forlænget året efter ved fælles holdning 2006/787/FUSP. I maj 2007 forlængede Rådet indrejserestriktionerne for visse personer med seks måneder (fælles holdning 2007/338/FUSP). I november 2007 vedtog det fælles holdning 2007/734/FUSP, der forlængede visse af de restriktive foranstaltninger, der blev indført ved fælles holdning 2005/792/FUSP.\nRådet vedtog desuden følgende konklusioner:\n"1.\tRådet minder om sine tidligere konklusioner og især om fælles holdning 2007/734/FUSP af 13. november 2007 og hilser de fremskridt velkommen, der er gjort i Usbekistan i de seneste måneder med at fremme og beskytte menneskerettighederne og retsstatsprincippet, især afskaffelsen af dødsstraffen, indførelsen af en bestemmelse om habeas corpus og ratifikationen af ILO-konventionen om de værste former for børnearbejde. Rådet ser frem til en effektiv gennemførelse af disse foranstaltninger og er rede til at bistå Usbekistan i denne henseende. Rådet gentager også, at det er villigt til at styrke samarbejdet med Usbekistan på alle de prioriterede områder, der er skitseret i EU's strategi for Centralasien.\n2.\tRådet udtrykker tilfredshed med de usbekiske myndigheders løsladelse af fire menneskerettighedsforkæmpere i februar 2008, nemlig Saidjahon Zainabitdinov, Ikhtior Khamraev, Ulugbek Kattabaev og Bobomurod Mavlanov, og annuleringen af prøveløsladelsesperioden for to andre menneskerettighedsforkæmpere, Gulbahor Turaeva and Umida Niazova, som blev løsladt sidste år.\n3.\tRådet glæder sig også over, at den usbekiske regering er nået til enighed med Den Internationale Røde Kors Komité (ICRC) om genoptagelsen af ICRC's besøg i usbekiske fængsler. Rådet vil nøje følge den faktiske gennemførelse af denne aftale.\n4.\tRådet ser frem til at fortsætte den omfattende og resultatorienterede dialog med de usbekiske myndigheder og hilser i denne forbindelse den usbekiske tilslutning til at gennemføre en anden runde af menneskerettighedsdialogen mellem EU og Usbekistan i maj/juni i år velkommen. Rådet ser også frem til afholdelsen af et EU-seminar om mediefrihed i Usbekistan og opfordrer de usbekiske myndigheder til at tage yderligere skridt til at garantere ytringsfriheden og tillade yderligere liberalisering af massemedierne i Usbekistan.\n5.\tRådet er dog fortsat alvorligt bekymret over menneskerettighedssituationen og retsstatsforholdene på en række områder i Usbekistan og anmoder indtrængende myndighederne om fuldt ud at gennemføre deres internationale forpligtelser i denne forbindelse. Rådet opfordrer især de usbekiske myndigheder til at tage følgende skridt som tidligere ønsket af EU: sikre en hurtig løsladelse af de fængslede menneskerettighedsforkæmpere og ophøre med at chikanere menneskerettighedsforkæmpere, straks fuldføre akkrediteringen af den nye landedirektør for Human Rights Watch og tillade denne organisation at arbejde uhindret, samarbejde fuldt ud og effektivt med FN's særlige rapportører om tortur og om mediefrihed samt at ophæve restriktionerne for registrering og drift af ngo'er i Usbekistan.\n6.\tFor at tilskynde de usbekiske myndigheder til at tage væsentlige skridt til forbedring af menneskerettighedssituationen besluttede Rådet under hensyn til disse myndigheders tilsagn, at visumrestriktionerne for enkeltpersoner i bilaget til fælles holdning 2007/734/FUSP ikke skal gælde i en ny periode på seks måneder. Efter tre måneder vil Rådet se på de fremskridt, som de usbekiske myndigheder har gjort hen mod opfyldelse af de betingelser, der er fastsat i fælles holdning 2007/734/FUSP, og som yderligere præciseret i punkt 5 i disse konklusioner; det vil ske i lyset af alle andre aktioner, der viser, om de usbekiske myndigheder er parat til at efterleve principperne om respekt for menneskerettigheder, retsstatsforhold og grundlæggende frihedsrettigheder. Rådet vil vurdere resultatet af denne gennemgang og forelægge sine anbefalinger for den usbekiske regering med hensyn til, hvilke yderligere skridt, der eventuelt skal tages for at forbedre respekten for menneskerettighederne og retsstatsprincippet i Usbekistan. Ud fra ovennævnte betingelser vil Rådet løbende nøje overvåge og vurdere menneskerettighedssituationen i Usbekistan, og det vil kunne ophæve, ændre eller genindføre visumrestrik-tionerne efter omstændighederne."\nRevision af EU's retningslinjer om tortur - Rådets konklusioner\nRådet vedtog følgende konklusioner:\n"1.\tRådet hilser revisionen af retningslinjerne om tortur og anden grusom, umenneskelig eller nedværdigende behandling velkommen og vedtager den ajourførte udgave af disse retningslinjer, jf. dok. 8590/08.\n2.\tRådet bekræfter, at fremme og beskyttelse af retten til ikke at blive underkastet tortur er en prioritet i EU's menneskerettighedspolitik. At arbejde for at forebygge og udrydde alle former for tortur og mishandling inden for EU og på verdensplan er en stærk politisk overbevisning, som alle EU's medlemsstater deler.\n3.\tRådet minder om, at det er EU's faste holdning fuldt ud at overholde forpligtelserne med hensyn til tortur og anden grusom, umenneskelig eller nedværdigende behandling eller straf i forbindelse med bekæmpelse af terrorisme, navnlig det absolutte forbud mod tortur og anden grusom, umenneskelig eller nedværdigende behandling.\n4.\tRådet understreger betydningen af yderligere at styrke gennemførelsen af retningslinjerne om tortur gennem opfølgning af de erfaringer, der er indhøstet under revisionen, navnlig gennem styrkelse af samarbejdet med FN-mekanismerne og de regionale aktører.\n5.\tRådet fremhæver yderligere betydningen af de nye gennemførelsesforanstaltninger og understreger, at en effektiv gennemførelse af retningslinjerne bl.a. afhænger af aktive bevidstgørelsesforanstaltninger samt af samarbejdet mellem statslige organer og civilsamfundet.\n6.\tRådet minder om betydningen af at supplere den diplomatiske indsats med finansiel støtte til torturforebyggelse og rehabiliteringsprogrammer og hilser bestræbelserne på at forbedre virkningen af disse programmer velkommen. Rådet anerkender det store arbejde, Europa-Kommissionen udfører i denne henseende, og opfordrer medlemsstaterne til at støtte rehabiliteringscentre for torturofre."\nAfghanistan - Rådets konklusioner\n"Den Europæiske Union byder den afghanske regeringsrepræsentant hjertelig velkommen i EU-Afghanistantrojkaen og vil gerne gentage sin støtte til Afghanistans regering og dens nationale narkotikabekæmpelsesstrategi. Den erindrer om, at det primært er den afghanske regerings ansvar at sætte ind mod narkotikaproblemet. EU er fortsat fast besluttet på at bistå i forbindelse med indsatsen mod narkotikahandel og ulovlig anvendelse af prækursorer, som truer såvel Afghanistans stabilitet og velstand som sikkerheden i regionen som helhed.\nVi ser med stor tilfredshed på det nyligt afholdte møde i det fælles koordinations- og overvågningsorgan for Afghanistan i Tokyo og på den afghanske regerings tilsagn om at fremskynde og forbedre den nationale narkotikabekæmpelsesstrategi gennem:\ni)\tetablering af styrkebeskyttelse med henblik på bekæmpelse i udvalgte områder\nii)\tomstrukturering og reform af narkotikabekæmpelsestrustfonden\niii)\tprovinsbaseret planlægning af narkotikabekæmpelsespolitikkens gennemførelse på grundlag af provinsudviklingsplanerne\niv)\tudvidelse og effektiv gennemførelse af programmer til fremme af lovlig udvikling, herunder økonomisk støtte til lovlige salgsafgrøder og erhverv i landdistrikterne\nv)\tforbedringer af retsvæsenet og andre juridiske institutioner samt forbudsbestræbelserne\nvi)\tyderligere forbedringer af det grænseoverskridende, regionale og internationale samarbejde om narkotikabekæmpelsesindsatsen og\nvii)\tintegration af narkotikabekæmpelse i alle regeringspolitikker.\nVi mener, at gennemførelsen heraf er af vital betydning. Bestræbelser på at forbedre retsstatsforholdene med et effektivt politi og retsvæsen er helt nødvendige. Det er også centralt i indsatsen mod narkotikaproblemet på lang sigt, at de, der giver sig af med narkotika, retsforfølges, at sikkerheden og provinsregeringernes kontrol forbedres, og at korruptionen bekæmpes.\nAfghansk ledelse og gennemførelse er af afgørende betydning, og EU er rede til at bistå ved at forfølge den overordnede strategi for bekæmpelse af opiumøkonomien gennem en kombination af forbedrede økonomiske muligheder, social udvikling og bedre sikkerhed og regeringsførelse. EU's bistand for 2007-2013 er koncentreret om disse spørgsmål.\nI forbindelse med sikkerheden støtter EU fuldt ud det arbejde, der udføres af ESFP-politimissionen, EUPOL, og opfordrer medlemsstaterne og de internationale partnere til at fortsætte udsendelsen af velkvalificeret politipersonale. EU understreger også, at det er uhyre vigtigt med indsatsprogrammet under stabilitetsinstrumentet til støtte for Afghanistan for at fremme retsstaten gennem støtte til en reform af retsvæsenet.\nEU erkender, at der ikke findes nogen hurtige løsninger. Erfaringerne fra Pakistan og Thailand viser, at det tager tid at bekæmpe opiumvalmuedyrkningen, og at det er helt nødvendigt med en samlet og samordnet tilgang. I overensstemmelse med Afghanistans nationale narkotikabekæmpelsesstrategi prioriteres en kombination af bekæmpelse af ulovlig narkotikahandel, bedre muligheder for at tjene til livets ophold i landdistrikterne, begrænsning af efterspørgslen og styrkelse af statens institutioner, navnlig inden for det strafferetlige system og retshåndhævelsen. Vi hilser det også velkommen, at korruptionsbekæmpelsesaspektet inddrages som et supplerende led i narkotikabekæmpelsen i Afghanistan, som det fremgår af rapporten til det fælles koordinations- og overvågningsorgan om gennemførelsen af den nationale narkotikabekæmpelsesstrategi.\nFN's Kontor for Bekæmpelse af Narkotika og Kriminalitet (UNODC) skal som led i denne langsigtede indsats overveje at udvide og forstærke sin vifte af rapporter. Dette kunne gøre det lettere for Afghanistans regering og det internationale samfund at afgøre, om samtlige søjler i den nationale narkotikabekæmpelsesstrategi har været en succes.\nEU anerkender og støtter den afghanske regerings modstand mod lovlig opiumsdyrkning."\nForbindelserne med Latinamerika og Caribien\nRådet godkendte som basis for de videre forhandlinger forslag til dagsordener og udkast til fælles erklæringer og kommunikéer for en række topmøder, der skal holdes den 16.-17. maj i Lima, nemlig:\n-\ttopmøde mellem EU og Latinamerika og Caribien (LAC);\n-\ttopmøder mellem EU-trojkaen og LAC-partnerne fra Chile, Mexico, Det Andinske Fællesskab, Mellemamerika, Mercosur og Cariforum.\nForbindelserne med Golfsamarbejdsrådet\nRådet godkendte en foreløbig dagsorden for 18. fælles råds- og ministermøde mellem EU og GCC samt et udkast til fælles kommuniké om fastlæggelse af den holdning, EU skal indtage på dette møde, der afholdes den 26. maj i Bruxelles.\nGolfstaternes Samarbejdsråd (GCC) er en regional organisation bestående af de seks golfstater (Bahrain, Kuwait, Oman, Qatar, Saudi-Arabien, Forenede Arabiske Emirater).\nCotonoupartnerskabsaftalen mellem AVS og EU - periodisk revurdering\nRådet vedtog en afgørelse om indgåelse af aftalen om ændring af partnerskabsaftalen mellem medlemmerne af gruppen af stater i Afrika, Vestindien og Stillehavet (AVS) på den ene side og Det Europæiske Fællesskab og medlemsstaterne på den anden side, undertegnet i juni 2000 i Cotonou (6368/1/08).\nDer er foretaget ændringer i en lang række bestemmelser, bl.a. vedrørende bekæmpelse af terrorisme og spredning af masseødelæggelsesvåben, finansielle bestemmelser og politisk dialog om menneskerettigheder, demokratiske principper og retsstaten.\nCotonouaftalen ligger til grund for forbindelserne mellem AVS-staterne og EU. Hovedformålet er at bekæmpe fattigdom gennem en udvidet politisk dimension, nye økonomiske og handelsmæssige partnerskaber og forbedring af det finansielle samarbejde. Aftalen blev indgået for en tyveårig periode, og dens bestemmelser skal revurderes hvert femte år.\nDen aftale, som Rådet har indgået, er resultatet af revurderingen efter den første femårsperiode.\nAntidumping - Sengelinned, cumarin og fodtøj\nRådet vedtog forordninger:\nom ændring af forordning (EF) nr. 397/2004 om indførelse af en endelig antidumpingtold på importen af sengelinned af bomuld med oprindelse i Pakistan (8030/08);\nom indførelse af en endelig antidumpingtold på importen af cumarin med oprindelse i Folkerepublikken Kina efter en udløbsundersøgelse i henhold til Rådets forordning (EF) nr. 384/96, udvidet til også at omfatte Indien, Thailand, Indonesien og Malaysia (8180/08);\nom udvidelse af de endelige antidumpingforanstaltninger, som indførtes ved forordning (EF) nr. 1472/2006, på importen af visse typer fodtøj med overdel af læder med oprindelse i Folkerepublikken Kina til også at omfatte import af samme vare afsendt fra Macao SAR, uanset om den er angivet med oprindelse i Macao SAR eller ej (8199/08).\nDrøftelserne i andre rådssammensætninger\nRådet noterede sig en rapport om drøftelserne i andre rådssammensætninger (8700/08).\nFormidling af EU - Rådets konklusioner\nRådet vedtog konklusioner om Kommissionens meddelelse af 3. oktober 2007 "Partnerskab om formidling af EU" (KOM(2007) 568 endelig) og noterede sig Kommissionens arbejdsdokument vedrørende et forslag til interinstitutionel aftale (KOM(2007) 569 endelig)\nTeksten til konklusionerne findes i dok. 8528/08.\nÅrsrapport om aktindsigt i dokumenter\nRådet vedtog sin årsrapport om gennemførelsen af forordning nr. 1049/2001 om aktindsigt i dokumenter (8475/08).\nFølgende fremgår af rapporten, der dækker 2007:\nMere end 67 % of de rådsdokumenter, der blev fremstillet i 2007 - dvs. 108 343 af de 161 121 nye dokumenter i Rådets register - blev gjort direkte tilgængelige for offentligheden via registret, så snart de var udsendt.\nPr. 31. december 2007 indeholdt Rådets register henvisning til 1 010 217 dokumenter (for alle sprogudgaver tilsammen), og heraf var de 724 338 (71,7% af de registrerede dokumenter) offentlige dokumenter, der derfor enten kunne downloades direkte eller rekvireres.\nI 2007 konsulterede 465 612 forskellige brugere (imod 380 349 i 2006) Rådets offentlige register via internettet, så antallet af registrets brugere steg med 22,4% på ét år. Det samlede antal besøg steg med 21% (2 078 602 besøg i 2007 mod 1 722 354 i 2006), hvilket svarer til mere end 5 700 besøg om dagen.\nRådet modtog fra offentligheden 1 964 begæringer om aktindsigt i i alt 7 809 rådsdokumenter og gav (enten hel eller delvis) adgang til 6 123 (78,9 %) af de ønskede dokumenter.\nRapporten fremhæver de vigtigste udviklinger i femte år af forordningens gennemførelse og omhandler klager til ombudsmanden og de europæiske retters afgørelser i sager vedrørende aktindsigt i Rådets dokumenter.\nEndvidere omtaler rapporten forskriftsmæssige, administrative og praktiske tilpasninger, som Rådet har foretaget for at overholde forordningen. Den konkluderer, at for Rådets vedkommende er de mål, der er fastsat i traktaterne og i forordning nr. 1049/2001, blev nået i 2007.\nRådet vedtog et svar på bekræftende anmodning 02/c/01/08 fra Ottavio MARZOCCHI, idet den danske, slovenske, finske og svenske delegation stemte imod (doc. 6449/08).\nJustering af EU's flerårige finansielle ramme\nRådet vedtog en afgørelse om justering af den flerårige finansielle ramme via en ændring af aftalen mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (7682/1/08).\nJusteringen er blevet nødvendig, fordi 2 034 mio. EUR i løbende priser ikke kunne forpligtes i 2007 og heller ikke overføres til 2008 som følge af den forsinkede vedtagelse af visse operationelle programmer under udgiftsområde 1b (strukturfonde og Samhørighedsfonden) og udgiftsområde 2 (Den Europæiske Landbrugsfond for Udvikling af Landdistrikterne og Den Europæiske Fiskerifond) på EU's almindelige budget. Europa-Parlamentet og Rådet besluttede at overføre dette beløb til de følgende regnskabsår. Denne beslutning medfører ikke nogen stigning i de samlede lofter for betalingsbevillinger.\nTidsplanen for SIS II\nRådet bekræftede de konklusioner, som formandskabet havde fremlagt i en rapport om de udestående spørgsmål i forbindelse med den detaljerede tidsplan for anden generation af Schengeninformationssystemet (SIS II).\nRådet anmodede i sine konklusioner fra februar 2008 (jf. pressemeddelelse 6796/08, s. 8) formandskabet om at aflægge rapport om dette spørgsmål.\nDet Europæiske Overvågningscenter for Narkotika og Narkotikamisbrug - Tyrkiets deltagelse\nRådet vedtog en afgørelse om godkendelse af en aftale med Tyrkiet om Tyrkiets deltagelse i arbejdet i Det Europæiske Overvågningscenter for Narkotika og Narkotikamisbrug (13649/1/06).\nTyrkiet kan i sin egenskab af kandidatland deltage i fællesskabsprogrammer og -agenturer som led i tiltrædelsesprocessen.\nOvervågningscentret, der ligger i Lissabon, blev oprettet i 1993 for at forsyne Fællesskabet og dets medlemsstater med objektive, pålidelige og sammenlignelige oplysninger på europæisk plan om narkotika- og narkotikamisbrugsproblemerne og konsekvenserne heraf.\nAftalen med Tyrkiet blev undertegnet i oktober 2007.\nNærmere oplysninger herom findes på: http://www.emcdda.europa.eu.\nReform af vinsektoren\nRådet vedtog en forordning om en reform af den fælles markedsordning for vin (7292/08, 8317/08 ADD 1).\nReformen tilsigter at opfylde følgende mål:\nforbedre EU's vinproducenters konkurrenceevne\ngenerobre markeder både i og uden for Den Europæiske Union\nskabe balance mellem udbud og efterspørgsel\nbevare den europæiske vinfremstillings bedste traditioner\nstyrke samfundsstrukturerne i landdistrikterne og\nsikre, at miljøet respekteres.\nReformens nøgleelementer er bl.a.:\nen ordning for rydningspræmier. Deltagelse er frivillig, men underlagt visse betingelser. Ud over de fællesskabsmidler, der er afsat til disse præmier, kan medlemsstaterne yde supplerende national støtte på op til 75% af den allerede tildelte præmie;\nstøtteberettigelse under enkeltbetalingsordningen for dem, der har ryddet vinmarker, så der kan udbetales det regionale gennemsnitsbeløb for direkte afkoblet støtte på op til 350 EUR pr. ha;\nafskaffelse af plantningsrettighederne i 2015 med visse undtagelser indtil 2018;\ntildeling af nationale rammer, som de enkelte medlemsstater kan anvende til finansiering af forskellige foranstaltninger såsom salgsfremstød for europæiske vine i tredjelande, omstrukturering og omstilling af vindyrkningsarealer, modernisering, grøn høst, gensidige fonde, høstforsikring og overgangsforanstaltninger for destillation og støtte til anvendelse af most;\nen evalueringsrapport om reformens konsekvenser, som Kommissionen skal forelægge i 2012;\neventuel angivelse af druesort og årgang for alle vine, på nærmere fastsatte betingelser;\nen procedure for beskyttelse af oprindelsesbetegnelser eller geografiske betegnelser;\nkriterier for tilsætning af sukker (chaptalisering).\nReformen finder anvendelse fra den 1. august 2008 med følgende undtagelser: 30. juni 2008 for rydningsordningen og støtteprogrammerne; 1. august 2009 for ordninger vedrørende ønologiske fremgangsmåder, beskyttelse af oprindelsesbetegnelser, geografiske betegnelser og traditionelle benævnelser, etikettering og præsentation, fortegnelsen over vindyrkningsarealer, obligatoriske anmeldelser, ledsagedokumenter og bogføring af produkter; 1. januar 2008 for fravigelser af forbuddet mod vinfremstilling af druer fra visse områder under artikel 2, stk. 3, i forordning nr. 1493/1999; 1. januar 2009 for en række ændringer til forordning nr. 1782/2003.\nDen nye forordning træder i stedet for forordning nr. 1493/1999 om den fælles markedsordning for vin. Bestemmelserne er så vidt muligt rettet ind efter "fusionsmarkedsordningen", som den på et senere tidspunkt skal inkorporeres i.\nDen indgår som et led i en reform af EU's fælles landbrugspolitik, som startede i 2003 med markafgrøder og levende dyr og fortsatte i 2004 med olivenolie, tobak og bomuld, i 2006 med sukker og i 2007 med frugt og grøntsager. Den tager også hensyn til Fællesskabets politikker for bæredygtig udvikling, bedre konkurrenceevne, forenkling og bedre lovgivning.\nOvervågning af transmissibel spongiform encephalopati (BSE)\nRådet besluttede ikke at gå imod Kommissionens vedtagelse af en forordning om indarbejdning af nye kriterier for revision af de årlige BSE-overvågningsprogrammer i forordning nr. 999/2001.\nBilag III til forordning nr. 999/2001 indeholder regler for overvågning af BSE hos kvæg. Der vil blive indført krav til medlemsstater, der vurderer, at deres BSE-situation er forbedret, og at der bør foretages en revision af deres årlige BSE-overvågningsprogrammer. Specielt vil den nye forordning fastsætte nye epidemiologiske kriterier for påvisningen af forbedringer gennem en kvantitativ vurdering af BSE-situationen.\nKul- og Stålforskningsfonden *\nRådet vedtog en beslutning om vedtagelse af Kul- og Stålforskningsfondens forskningsprogram og om de flerårige tekniske retningslinjer for dette program (5882/08, 8354/2/08 ADD1). (EUT L 29 af 5.2.2003, s. 28).\nProgrammets formål er at forbedre konkurrenceevnen og bidrage til en bæredygtig udvikling i kulsektoren og stålsektoren, som et supplement til EU's syvende rammeprogram for forskning (EUT L 412 af 30.12.2006, s. 1) i disse sektorer.\nFor så vidt angår kul, tager programmet sigte på at støtte Fællesskabets energimål og en konkurrencedygtig og miljøvenlig anvendelse af kul. Det fremmer forskning i moderne teknikker og knowhow, som er nødvendige for at skabe yderligere teknologiske fremskridt, sikkerhed og bedre arbejdsvilkår i minerne og bedre miljøbeskyttelse.\nFor så vidt angår stålsektoren, ligger programmets hovedvægt på udvikling af nye eller bedre teknologier, som kan sikre en økonomisk, ren og sikker produktion af stål og stålprodukter, der er kendetegnet ved en stadig højere ydeevne, brugsegnethed, forbrugertilfredshed, længere levetid, let genvinding og genanvendelse.\nDet maksimale samlede finansielle bidrag fra forskningsfonden til pilot- og demonstrationsprojekter forhøjes til 50% af de støtteberettigede omkostninger.\nDe flerårige tekniske retningslinjer for administrationen af programmet er ændret for at sikre forenlighed med syvende rammeprogram og for at tage hensyn til, at EU's nye medlemsstater er kommet med.\nCartagenaprotokollen om biosikkerhed - Forhandlingsdirektiver\nRådet vedtog en afgørelse om bemyndigelse af Kommissionen til, for de områder, der henhører under Fællesskabets kompetence, at deltage i forhandlingerne om internationale regler og procedurer for ansvar og erstatning for skader som følge af grænseoverskridende overførsler af levende modificerede organismer under Cartagenaprotokollen om biosikkerhed.\nForhandlingerne under Cartagenaprotokollen om biosikkerhed skal føres på et møde den 12.-16. maj i Bonn.\n Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen), EUT L 299 af 16.11.2007, s. 1.


Nyd sommerferien uden stress – Viforaeldre.dk\nNyd sommerferien uden stress\nlisa januar 2, 2018 Samvær med familien\nSnart er det sommerferie, og både voksne og børn glæder sig til et længere pusterum fra en travl hverdag. Som forælder vil du gerne give dit barn en god sommerferie, men dine erfaringer fra tidligere år er måske, at det som skulle have været en ideel sommerferie, endte med at blive konfliktfyldt og stressende. Ofte har vi alt for store forventninger til sommerferien, fordi det også er en tid, hvor der skal kompenseres for alt det, som vi ikke har nået i hverdagen.\nSamvær med velkendte regler\nGiv alle i familien lidt tid til at vænne sig til den nye rytme, og hold fast i de regler, som familien har i hverdagen. Hvis børnene i ferien får alt for frie rammer, kan det skabe forvirring og konflikter, og det kan også gøre det vanskeligere at vende tilbage til en normal hverdag med faste spisetider og sengetider efter ferien.\nHyg jer med nye aktiviteter\nI ferien har I mulighed for at lave ting sammen, som I ellers ikke gør i hverdagen. Både far og mor har mere tid og overskud, og børnene nyder at få forældrenes fulde opmærksomhed og lave aktiviteter sammen, uanset om det er at bade på stranden, spille fodbold på græsplænen eller lave mad sammen.\nOverfyld ikke kalenderen\nLad være med at overfylde kalenderen med aktiviteter, der overstimulerer børnene eller jer selv, for så får ingen af jer slappet af. Hele pointen med ferie er, at der skal være tid til at slappe af og få ladet batterierne op. Giv børnene mulighed for at lege selv. Det kan være sundt at kede sig, for så må børnene selv bruge fantasien og opfinde lege. Andre dage kan I f.eks. tage på arrangerede udflugter til Tivoli, Lalandia eller køre en tur i skoven. I kan finde ideer til aktiviteter her:\nSamvær med dit barn på cykelferien


→ Lej ferieboliger i Bartel Wielki ⋆ Villaer og ferielejligheder\nFerieboliger i Bartel Wielki\nVælg en feriebolig fra vores udvalg af 1 ferieboliger i Bartel Wielki. Ved hjælp af filteret og kortet er det nemt at finde præcis de ferielejligheder eller sommerhuse i Bartel Wielki, der passer til dine behov.\nVi har mange feriehuse i Bartel Wielki, der er perfekte til familieferie, parferie, eller hvis I er en stor gruppe, der skal holde ferie sammen.\nVi er specialister i sommerhusudlejning. Tøv ikke med at ringe eller skrive, hvis du har svært ved at finde en villa, ferielejlighed eller et sommerhus i Bartel Wielki, der passer jeres behov.\nDunajki 5 km fra Kaliska:Enfamiliehus "Dunajki", omgivet af træer. Uden for byen, rolig beliggenhed, direkt ved skovbryn, 110 m fra søen, i det grønne.Til al\nKr. 2481 - 2481 / uge


Gravpladsen, Mp3 af Simon Kernick - Bog - Gucca.dk\nGravpladsen, Mp3 - Simon Kernick - CD Lydbog\nSikkerheden i online handel anser vi som helt essentiel, og den er derfor altid i fokus hos os. NETS er din garanti for sikker betaling på Internettet, og vores Internet betalingsløsning er naturligvis NETS godkendt. Handel og betaling er derfor altid fuldstændig sikkert.\nNår vi skriver 30 dages returret, så mener vi det selvfølgelig på alle typer produkter. Kort sagt, hvis du ønsker at fortryde dit køb, så kan du returnere den uønskede vare til os, og så refunderer vi pengene til dig. Inden du returnerer dit produkt, har du altid den mulighed at tage kontakt til os, såfremt du er i tvivl eller har spørgsmål.\nFor os er det vigtigt, at du modtager din vare så sikkert og hurtigt som muligt. Du har varen i dine hænder indenfor 1-2 hverdage, såfremt den er på lager. Bemærk, at du altid kan få den nøjagtige lagerstatus på hver enkelt vare. Har du alligevel spørgsmål til enten leveringstiden eller en vares lagerstatus, så kontakt os.\nI vores webshop har du mulighed for at vælge mellem mange forskellige betalingsmetoder. Her skal du selvfølgelig vælge den betalingsform, der passer lige til dig. Uanset hvilken betalingsmulighed, du vælger - så kan du være tryg og sikker. Klik på det efterfølgende link, for at få de betalingsmuligheder der er tilgængelige. Først når dit produkt er afsendt, bliver beløbet hævet fra din bankkonto.\nSkulle du støde på problemer eller have spørgsmål, i forbindelse med dit besøg på Gucca.dk, er du selvfølgelig altid velkommen til at tage kontakt til os. Bemærk at vi er åben for henvendelse på hverdage mellem klokken 10-15, og vi er altid klar til at give dig kvalificeret hjælp med smil på læben og godt humør.\nDu har selvfølgelig mulighed for at følge forsendelsen, når du handler hos os. Når du færdiggør købet, kan du efterfølgende gå ind på din personlige ordreside. Fra ordresiden kan du se, hvor langt din forsendelse er kommet i systemet. Du vil også modtage en e-mail med leveringsinformation i det øjeblik, vi afsender dine varer.\nGravpladsen, Mp3, Lydbøger På Cd, Bog\nDin anmeldelse af Gravpladsen, Mp3\nproduct_stock_no product_offer_no product_preorder_no\tproduct_buyable_yes product_group_lydbøger på cd path__forside path__bøger path__cdlydbog path__simonkernick path__gravpladsen,mp3


Naturen kan udskyde din overgangsalder | Magasinetliv.dk\nHar du adgang til natur og grønne omgivelser? © Getty Images\n21. november 2019 af Gitte Høj\nHar du adgang til natur og grønne omgivelser, indvirker det på, hvornår du går i overgangsalderen, og det kan formentlig udskyde din overgangsalder med 1,4 år.\nDet er resultatet af en gennemgang af data fra 2.000 europæiske kvinder med postdoc Kai Triebner i spidsen. Resultatet er offentliggjort i Environment International og understøtter teorien om, at stress kan udløse en tidlig overgangsalder.\nNaturen sænker risikoen for stress\nForklaringen er, at naturen får dig til at slappe af og sænker på den måde risikoen for stress. Og stress menes at spille en rolle for, hvornår og hvordan du går i overgangsalderen. Fordi hormoner er særligt følsomme over for psykisk stress.\nBare 20 minutter...\nStående, gående eller siddende. Det er alt, hvad du behøver at tilbringe af tid i grønne omgivelser for at sænke kroppens niveau af stresshormonet kortisol.\nKilder: Forskning.no, Sciencedirect.com


- Fokusér på den gode stemning, når baby skal lære at spise | TV2 ØSTJYLLAND\nNogle lever for at spise og andre spiser for at leve – sådan siger man om voksne. Men faktisk er små børn lige så forskellige, lyder det fra sundhedsplejerske\nUmmmm! Nogle små børn spiser med stort velbehag allerede første gang, de får en skefuld mad. Men det er langt fra sådan for alle børn. Genrebillede. Foto: Ritzau Scanpix\n29. jun 2018, kl. 13:58\nMan kan som forælder føle sig som en deltager i Det Store Grødshow:\nPlask! Hirsegrøden havnede på gulvet. Og i håret – både i babyens og i dit eget. Faktisk er det eneste sted, grøden ikke havnede i munden på barnet, der i stedet stak i et hyl.\nDet er ikke altid lige nemt at vække småbørns interesse for mad, når de skal begynde at introduceres for andet end mælk.\nNogle børn er meget ”på" det der med maden – men sådan er vi voksne jo også. Nogle lever for at spise, og andre spiser for at leve.\nMange bøger og lange pjecer er skrevet om emnet, men ifølge en erfaren sundhedsplejerske skal forældre væk fra at tro at der er én rigtig måde at gøre tingene på.\nElse Guldager fra sundhedsplejersken.dk, der har rådgivet forældre om kost til børn i 40 år.\n- Der er måske 5-6-7 løsninger, der kan være gode – både når det handler om at lære børn at spise, men også når det kommer til rigtig meget andet med børn, lyder en af Else Guldagers vigtigste pointer til forældre, der står med alverdens grød til op over begge ører i håb om, at babyen på seks måneder skal åbne munden, når skeen kommer.\n- Nogle børn er meget ”på" det der med maden – men sådan er vi voksne jo også. Nogle lever for at spise, og andre spiser for at leve, siger Else Guldager.\nSundhedsplejerske ph.d. Else Guldager har forsket inden for børnesundhedsområdet siden 1977. Hun er i dag redaktør på sundhedsplejersken.dk, hvor hun blandt andet svarer på spørgsmål fra forældre. Hun er desuden konsulent i God Barndom, der er et kompetencecenter for forældreskab. Foto: Katrine Damkjær - Ritzau Scanpix\nHer følger sundhedsplejerskens svar på fire spørgsmål om små børns introduktion til grød eller anden mad:\nHvor forskellige er børns forløb, når det kommer til at lære at spise?\nSundhedsplejerske Else Guldager:\nDet er meget forskelligt. Nogle viser stor interesse, når de er 4-5 måneder gamle. Følger meget tydeligt maden med øjnene, laver mundbevægelser og åbner munden, når der kommer en ske. Andre børn er 6-7 måneder, før de begynder at synes, mad er interessant.\nMan taler om, at man som forælder skal være opmærksom på, at der er et ”vindue”, hvor barnet har motivation for at begynde at spise. Så det gælder altså om at se efter de små tegn, der viser om barnet begynder at interessere sig for mad.\nDet er desuden meget forskelligt, hvad børn synes om smag og konsistens. Og her må man prøve sig frem. Vigtigst af det hele er, at man ikke presser barnet.\nHvilke faktorer spiller ind på denne forskellighed?\nAllerede fra barnet ligger i maven, bliver det udsat for forskellige smage, da det drikker fostervandet, som smager af det, som moren spiser. Det kan have indflydelse på dets præferencer.\nDerudover er der forskel på, hvordan barnet er eksponeret for maden. Madlavning og måltider er noget, som barnet oplever og bliver fristet af. Derfor er det en god ide, at barnet kan se, røre, lugte og i det hele taget sanse maden.\nTegn på at dit barn er ved at være klar til at begynde med skemad:\nLæberne: Dit barn kan stramme overlæben, så maden skrabes af skeen. Det slutter tæt med læberne om et glas eller en kop, så det kan drikke.\nSamarbejde: Dit barn åbner munden, når skeen nærmer sig som tegn på JA. Og lukker den som tegn på NEJ.\nKropsholdning: Kan næsten sidde selv og holder hovedet fuldstændigt (kan dreje fra side til side).\nMundbevægelser: Kan andet end suttebevægelser med munden. Begynder at blande mad med spyt ved at bevæge munden, når der er mad i den.\nHvad kan vi som forældre gøre for at give børn en god introduktion til kost?\nMan kan sørge for at barnet hverken er for sulten eller for mæt, når man sætter sig ved bordet.\nDet er så vigtigt, at det bliver en hyggelig situation - både for den, der skal give maden og for barnet. Så man skal prioritere at lægge det til rette, så det foregår på et tidspunkt, hvor begge har overskud. I det hele taget skal det være en afslappet situation.\nHvis barnet kan sidde selv, er det en fin idé at tage en højstol med i køkkenet, så barnets kan følge med i, når maden bliver lavet. Her kan man skærpe nysgerrigheden.\nSe listerne: Her er de mest populære navne til nyfødte WEBDOK: Hvorfor er det så svært at amme mit barn? Psykolog: På ét område gør forældre ikke længere deres bedste\nEr der et overskyggende råd du vil give forældre, som er bekymrede for, at deres børn ikke viser interesse i at skulle spise?\nDet kræver lidt forberedelse, men det er en god idé at finde det helt rigtige tidspunkt til at introducere mad - både hvad angår sult, og hvornår barnet er mest oplagt.\nHvis man er stopmæt, så er man ikke motiveret for at spise. Det ser jeg faktisk ofte er problemet.\nOg ja, går det i vasken den ene dag og har man overskuddet til det, så kan man godt prøve at tilbyde mad flere dage i træk, men man kan også vælge at holde en pause nogle dage eller en uge og så forsøge igen.\nDer er ikke én rigtig måde, og man skal ikke bekymre sig – barnet skal nok finde interessen på et tidspunkt, hvis man sørger for en god stemning i måltidssituationen.


Dansk IS-mission: F16-bomber gør en forskel - tro mig – Ekstra Bladet\nTirsdag d. 19. apr. 2016 - kl. 14:57 0\nDansk IS-mission: F16-bomber gør en forskel - tro mig\nNår et flertal i Folketinget i dag vedtager en styket militær indsats i Syrien og Irak, bliver det med flere forskellige konsekvenser, mener tidligere jægersoldat. Se ham fortælle om Danmarks indsats her.\nHør her Thomas Rathsack fortælle om mulighederne for og konsekvenserne af de danske specialstyrker.\n60 mand og fire F16-fly. Sådan kommer Danmarks bidrag til en styrket miltær indsats mod terrororganisationen Islamisk Stat til at se ud. Tirsdag har et flertal i Folketinget vedtaget, at specialstyrkerne skal deltage i aktiv bekæmpelse af Islamisk Stat.\nVedtægten blev allerede som forslag mødt af stor kritik blandt andet for at være for kortsigtet og usikker i forhold til konsekvenser og risikoen for at ramme civile.\nTerror Regeringen vil bruge millioner på civilindsats mod IS\nThomas Rathsack er forfatter og tidligere jægersoldat, og han vurderer, at indsatsen ikke kommer til at være helt uden konsekvenser.\n- Selvom vores deltagelse er relativ lille, så kan det have en dirkete effekt, at man indsætter specialstyrker. Når en bombe fra et F16-fly detonerer, så skulle jeg hilse at sige, det gør en forskel, fortæller Thomas Rathsack.\nØverst i artiklen kan du se Ratschack fortælle om Danmarks fremtidige specialstyrker i Syrien og Irak.\nBåde uddannelse af lokale enheder mod terrororganisationen, aktiv indsats på landjorden og præciserede angreb fra luften er en del af den militære 'pakke' der sendes til Irak og Syrien fra Danmark senere på året.\n- Med ret stor nøjagtighed, kan man også gå ind og lave en 'direct action', med en specifik bygning som mål, og så kan man sende en præcisionsbombe, der kan ramme dem, der skal slås ihjel, fortæller Rathsack.\nDansk politik Vi er på vej i krig: Følg debatten her\nHan understreger, at man udstyrer soldaterne i styrken med udstyr, der gør dem i stand til at ramme så præcist som muligt, men at det altid er svært at løse den slags militære opgaver uden civile tab.\nFrygt for terrortrusler\nI takt med øget vestlig indsats mod Islamisk Stat kan man ifølge Thomas Rathsack også sandslynliggøre en øget terrortrussel.\n- Når man blander sig sådan som vi gør, kan det sikkert betyde, at der er nogle, der bliver endnu mere stålsatte på at iværksætte terror mod Vesten, siger Thomas Rathsack.\nTidligere udtalte militæranalytiker Johannes Riber Nordby til Ekstra Bladet, at netop denne krigsindsats kræver omtanke og forsigtighed, da situationen i og omkring Syrien er enormt kompleks.\n- Fordi konflikten er så vanvittigt kompliceret, er strategien for området lige nu, at vi simpelthen tager det lidt ad gangen. Så må vi se, hvilke strategiske muligheder der byder sig løbende, siger Johannes Riber Nordby.\nHer kan du teste din viden om Danmarks deltagelse i kampen mod IS


FAQ - ISDA Bogføring, bogholderi & regnskab på Fyn og i Odense\nFAQ står for “ofte stillede spørgsmål” og da vi engang i mellem oplever, at nogen måske gerne vil vide mere om det arbejde vi laver, eller måske bare gerne vil blive lidt klogere på økonomi, var det nærliggende at svare på nogle af de spørgsmål vi tit bliver spurgt om.\nPå denne side har du mulighed for, at læse nogle af de spørgsmål vi ofte får stillet. Synes du der mangler noget, skal du være velkommen til at kontakte os, så vi kan få tilføjet netop dit spørgsmål.\nI vores øjne, giver det mest mening at bruge sin tid og energi, der hvor den skaber størst værdi for dig og din virksomhed.\nDerfor er det ofte en fornuftig løsning, at udlicitere de dele, som man måske ikke synes er specielt spændende eller bruger uforholdsvis meget tid på.\nI stedet for at bøvle med bogføringen i 4 timer, bruger en dygtig bogholder måske kun 1. Derved frigøres der noget tid, til netop det du synes er sjovere at arbejde med.\nKan i hjælpe med selvangivelsen?\nHvis du ejer en mindre enkeltmandsvirksomhed, vil du typisk skulle udfylde den udvidede selvangivelse til SKAT. Er du i tvivl om hvordan man gør, ordner vi det gerne for dig, så der er helt styr på tingene.\nSkal jeg bruge en bogholder eller revisor?\nDet afhænger naturligvis af dit behov.\nMindre virksomheder har typisk ikke regnskabspligt og et evt. regnskab skal derfor ikke revideres af revisor. Det kan spare en del lønkroner.\nHos ISDA Bogføring & Økonomiservice er vi gerne behjælpelige med, at få opstillet et årsregnskab, så du nøje kan se hvordan det er gået i løbet af året.\nHvad kan jeg opnå fradrag for?\nDu skal ikke snyde SKAT, men du skal bestemt heller ikke snyde dig selv og din virksomhed. Derfor er det en god idé at tage fat i bogholderen eller revisoren, hvis du kommer i tvivl om hvad der er fradragsberettiget.\nFor mindre virksomheder vil vi typisk kunne hjælpe med de fradrag man ofte glemmer, eller simpelthen ikke var klar over at man var berettiget til. Som udgangspunkt er det noget vi tager en snak om, inden samarbejdet rigtigt tager fart, så du ikke snyder dig selv.


Camillajb ♥: Anderledes negledekoration\nJeg har set sådan nogle negle eller lign. mange gange på nettet. Min mening om dem, er faktisk at de er lidt for meget. Har set få af sådan nogle negle, som kun er fede. Og der var ikke så meget på, som der er på disse negle fx. Hvis jeg gik med sådan nogle negle, tror jeg seriøst jeg ville være bange for at lave noget med mine negle, og være bange for de faldt af? De er i hvert fald anderledes, og gå rundt med også. Godt nok kan jeg lide at være anderledes på nogle punkter, men jeg kunne personligt ikke selv finde på at få det lavet. Hvad med jer, hvad er jeres mening om sådan nogle negle?\ntror ikke man kunne lave noget som helst med de negle ikke lige min smag men anderledes ser de ud :)\n12. september 2012 kl. 13.59\nIsabella Pernille sagde ...\nJeg synes godt nok ikke det er pænt med SÅ meget på neglene :-)\n13. september 2012 kl. 14.56


Julemandens grav er måske fundet i Tyrkiet\nSankt Nikolaus af Myra\nDesværre. Julemanden lever ikke i hverken Grønland, Lapland eller på Nordpolen. Han døde for mange tusinde år siden i Lilleasien – et gammelt græsk område, der i dag ligger i Tyrkiet.\nSelvom legenden om Sankt Nicolaus fortæller, at italienske søfolk flere hundrede år efter hans død stjal liget af den helgenkårede biskop og bragte det til byen Bari, hvor man byggede en stor kirke til ære for ham, så hævder arkæologer nu at have fundet Sankt Nicolaus’ rigtige grav under en kirke i Tyrkiet.\nSankt Nicholas-kirken i Demre, Tyrkiet\nTempel og gravsted under kirke\nMålinger viser, at der ligger et intakt tempel og gravsted under Sankt Nicholas-kirken i byen Demre i den tyrkiste provins Antalya, hvor den katolske helgen menes at være født i det fjerde århundrede.\n– Vi har opnået gode resultater, men det rigtige arbejde starter nu. Vi vil nå ned i jorden, og måske finder vi Sankt Nikolaus’ lig helt uberørt, fortæller Cemil Karabayram, der er direktør for monumenterne i Antalya.\nArkæologerne mener også at have fundet nogle gamle dokumenter, der fortæller, at det var det forkerte lig, som søfolkene fra Italien i 1087 stjal fra området og smuglede til Italien. Liget var af en lokal præst – ikke Sankt Nicolaus.\nLigger julemanden i Tyrkiet?\nArkæologerne har opdaget det gamle tempel i Demre ved hjælp af radarer. Det er dog svært at komme derind, fordi der er mange sten og mosiakker i den nuværende Sankt Nicholas-kirke, der skal bevares.\nNu skal et udgravningsarbejde under kirken give dem adgang til templet, så man kan finde ud af, om julemandens lig stadig ligger dér.\nLæs mere: Julemandens oprindelse


15.03.2010 » Kong Vinter, må du brænde i helvede.\nHer har I mig tilbaaaaage.\nSå er jeg endelig blevet færdig med mit vinterprojekt, som i øvrigt også var mit vinterprojekt sidste vinter. Og vist nok også forrige vinter. Anyway, jeg er nu færdig med at male paneler i vores hus! Huzzaaaa! Ikke flere sarkastiske kommentarer fra Sacha's side, indtil hun opdager at jeg endnu ikke er færdig med vores terasse, et projekt som i øvrigt har stået på siden efteråret 2007. Heh.\nIn other golf related news\nDen seneste udmelding fra Korsør GK's greenkeeper, melder om fortsat banelukning frem til Åbningsturneringen d. 18 april. Æv. Forhåbentlig åbner Trelleborg op for deres anlæg før, ellers er der ikke store chancer for at komme i form til årets første turnering, som jeg tilmeldte mig for en uges tid siden, Sub-Elite turneringen Ishøj Open 2010; 36 hullers slagspil fra scratch og backtees.\nJeg vælger dog at tage en positiv ting med fra greenkeeperens udmelding, nemlig følgende:\n"(...) at vi i år gør klar til at spille på sommergreens hele året på Høneklintbanen, dog undtagen ved frost".\nHelt præcist betyder dette at man fremover vil kunne spille hele året i Korsør så fremt vejret tillader det. Hvis man så bare tør håbe på en vinter som sidste år, så ser udsigterne for helårsgolf rigtig gode ud!\nFor lige at brygge videre på ovenstående omkring åbningstidspunktet, så betyder det at den eneste mulighed jeg får til at spille mig i form inden jeg skal til Ishøj, bliver én enkelt runde i tirsdagsklubben tirsdag d. 20/4... Puha. Samtidig betyder det at banen kun åbner ÉN uge før første spilleweekend i Danmarksturneringen. Det er lidt vildt. Jeg har dog hørt rygter om at første spilleweekend bliver flyttet pga. den strenge vinter og de formodede sene åbningstidspunkter for diverse baner i Danmark. Nu må vi se. Ellers er det i hvertfald i endnu højere grad vigtigt at Slagelse får åbnet op for deres anlæg tidligere, hvis vi bare skal have en nogenlunde chance for at spille os i form eller for den sags skyld få udtaget et hold. Hvilke resultater skulle vi basere udtalelsen på? Flest bolde indenfor net-målrammen oppe i laden? Nej vel?\nI skrivende stund er Gyldensteen den eneste bane i Danmark der har åbnet for spil på sommergreens. Vi trænger virkelig til tøvejr og højere temperaturer så jordfrosten kan forsvinde. Så nytter det jo ikke at der kommer snestorm, som tilfældet var i Korsør i går. Jesus da, nu havde man lige sat næsen op efter det spæde forår.\nFor et par uger siden havde vi spillermøde i GTS regi. Det var primært orientering til spillerne af de ting, som vi kaptajner har gennemgået på vores møder hos Jan. Derudover blev der også præsenteret (og vedtaget) en glimrende idé fra Henrik Madsen. En løbende turnering, Elite Pokalen, hvor vi hver lørdag får et antal starttider stillet til rådighed fra klubben. Her spilles der så tællende og handicapregulerende slagspilsrunder elitespillerne sammen. Derudover tælles også et modificeret stableford system som bruges til optælling af point til Elite Pokalen. Disse runder skal være med til at forbedre vores hulspilsmentalitet ved at belønne birdies i langt højere grad end pars. Således gives point ud fra følgende skala:\nEagle: 3 point\nBirdie: 2 point\nPar: 0 point\nDouble+: -2 point\nJeg er sikker på at det nok skal blive både sjovt og udbytterigt, og jeg ser muligheden for en fast ugentlig runde i selskab med andre lavhandicappede spillere som en kærkommen chance for at få testet sine evner.\nDerudover er der planlagt en række træningssamlinger, hvor Jan har som sit mål at gøre dem væsentligt bedre organiserede end sidste år, hvor det desværre løb lidt ud i sandet i løbet af sæsonen.\nGolfteam Storebælt har en ny og forbedret hjemmeside på vej, hvor den enkelte kaptajn skal stå for opdateringer omkring sit hold, og som generelt tegner til at blive rigtig spændende og interessant.\nSidst men ikke mindst fik vi præsenteret den spilleruniform som vi skal repræsentere GTS og Korsør Golfklub i her i sæson 2010, en nydelig og mere afdæmpet beklædning end den seneste vi havde med blå og orange og tern. I år bliver vi iklædt ensfarvet i hhv. sort og blå.\nEn vaskeægte åbenbaring\nDa jeg forleden sad og bladrede igennem de gamle arkiver på hjemmesiden faldt jeg over dette indlæg fra februar sidste år, som bla. omhandler indendørstræning, og der var nogle ganske interessante billeder af mit sving. Ved at sammenligne dem med billeder fra d. 28 februar i år, så fik jeg lidt af en åbenbaring omkring hvordan mit sving reelt så ud sidste år. I utallige indlæg gennem 2009 klagede jeg over hvordan jeg slog ballonslag med mine jern. Boldkontakten var god, bevares, men jeg slog ca. et jern kortere end i 2008, og boldkurven var uendelig høj. Så snart vinden blæste blev bolden også påvirket kraftigt. Kort sagt, så var det ikke optimalt, men jeg havde en idé om hvad det skyldtes. Jeg troede jeg havde kroppen for langt bag bolden i impact, og det var absolut heller ikke en forkert antagelse. Jeg prøvede at rette det i slutningen af sæsonen ved at skifte vægten kraftigt frem i gennemsvinget. Det var dog ikke løsningen kan jeg nu se, for jeg havde nemlig kun opdaget fragmenter af problemet.\nTillad mig at demonstrere, ladies and gents. Til venstre ses svinget anno 2010, til højre anno 2009:\nHvor ser det dog sygeligt ud til højre. Hvordan kunne jeg ikke se problemet dengang, det skærer mig jo i øjnene nu. Hele problemet bliver skabt af overkroppen og svingcentret som rykker sig alt, alt for meget tilbage. Det resulterer i et kollaps af det venstre knæ og et tab af opspænding i kroppen.\nLad os se hvordan det påvirker impact:\nSe hvordan hele overkroppen er tiltet bagover i impact. Der er ikke noget mærkeligt i at boldene på den måde bliver slået direkte op i himlen, hele svingcentret er jo milevidt bag bolden i træføjeblikket. Bemærk hvor meget bedre jeg dækker bolden anno 2010, her bliver den trykket afsted i langt højere grad. Svingcentret er fuldstændig i balance - man kan tegne en lodret linje fra bold gennem bryst og op til hoved.\nLad os lige for god ordens skyld tage den fra den anden vinkel også:\nNoget af en forskel i længden af tilbagesvinget der... Hold da op. Eneste positive jeg har at sige om 2009 modellen er at det virker som om jeg holder lidt bedre flex på mit højre ben i tilbagesvinget.\nHvor er det bare tydeligt at se, at jeg var fanget tilbage på højrefoden i 2009. Den har slet ikke sluppet jorden, og man kan se hvordan hele kroppen er tiltet bagud i impact. Jeg er meget bedre igennem bolden i 2010, med en super rotation i impact. KLASK!\nSjovt at se hvor meget svinget har ændret sig med et par få svingtanker, hvordan den primære er at jeg skal forsøge at tilte overkroppen mod venstre i tilbagesvinget for at holde mig i position. Det gør en kæmpe forskel, både på højrebenet som nu kan holdes på plads og især på svingcentret i impact, som nu er over bolden. Dejligt at se.\nNu mangler vi bare sol og sommer. Nudge, nudge, know what I mean, Kong Vinter?\nSlutteligt vil jeg lige opfordre mine utallige læsere (I ved hvem I er), til at droppe en lille kommentar efter at have læst det seneste indlæg, det er altid sjovere at se lidt aktivitet på siden! :)\nEfter korrespondence med Korsør GK's forretningsfører har greenkeeperen nu oplyst at driving range er åben! Fedt!\nNaturligvis er det med høflig selvbetjening i form af indsamling af bolde, men at kunne se den flyve.... Uuuuha da. Hvis ikke det var fordi jeg havde en række forsøg jeg skal have klaret i dag, så havde jeg sgu' taget tidligt hjem :)\n#1 - Lars - 15/03/2010 - 13:59\nNaturligvis kunne jeg ikke nære mig. Vel ankommet i Korsør kl 18 var jeg lige hjemme og snuppe bilen og så ud på rangen. Her fik jeg slået årets første LIVE spand bolde. Det var fedt at se bolden flyve, en dejlig borende boldflugt, og utrolig mange gode slag. Det tegner godt.\n#2 - Lars - 15/03/2010 - 18:51\nJa, der er forskelle, og med uddybningerne kan jeg se og forstå pointerne.\nUnder alle omstændigheder glæder jeg mig til at se svinget i funktion, så skal det vise sig om ændringerne gør en forskel.\nMen dine slag på driving range tyder jo på det.\n#3 - Jan - 17/03/2010 - 18:57


Babetbabette: september 2011\nPå besøg hos min absolut ynglings kunstere Olaf Hajek .\nDet er ikke kun hans kunst der er fantastisk, bare se hans hjem her.\nIndsendt af Stine kl. 01.21 Ingen kommentarer: Links til dette indlæg\nEtiketter: Bolig, Boligindretning, Illustrator, Kunst, Olaf Hajek\nOlaf Hajek er i dag en af verdens mest succesfulde illustratorer. Med sine farverige illustrationer og malerier skaber han surrealistiske sammenstillinger af eventyr, fantasier og rodet virkelighed. Jeg elsker hans naivitet og friskhed.\nVia Olaf Hajek\nIndsendt af Stine kl. 00.24 Ingen kommentarer: Links til dette indlæg\nEtiketter: Eventyr, Illustrationer, Illustrator, Kunst, Olaf Hajek\nDybt inde i skoven og kun 500 meter fra havet i det nordlige Sjælland, ligger denne smukke gammel bjælkehytte fra 1924. Her har Stine Busk Christa Engel sammen med hendes mand Henry Bush valgt en anderledes og inspirerende indretning til deres 84 kvadratmeter store sommerresidens. Det er ingen overraskelse, at de bruger alle deres sommere her\nFoto Birgitta W. Drejer via Vårt Nya Hem\nIndsendt af Stine kl. 04.34 Ingen kommentarer: Links til dette indlæg\nEtiketter: Birgitta W. Drejer, Bolig, Boligindretning, Vårt Nya Hem\nVelkommen til keramikparadis hos parret Torben og Carsten Groths. De har den mest fantastiske samling af dansk keramik og stentøj. Jeg er grøn af misundelse.\nIndsendt af Stine kl. 04.37 Ingen kommentarer: Links til dette indlæg\nEtiketter: Arne Bang, BoBedre, Boligindretning, Keramik\nBilumen Ballon Lampe designet af Yves Christin efterlyses\nJeg elsker denne Ballon Lampe designet af Yves Christin i 1980'erne.\nØnsker mig inderligt denne lampe. Er der ikke en, der kan hjælpe mig med denne herlige lampe, i hvilken som helst farve og størrelse bebe... :-)\nIndsendt af Stine kl. 04.14 Ingen kommentarer: Links til dette indlæg\nEtiketter: Ballon, Bilumen ballon Lamp, design, Yves Christin\nTrine Andersen ejer af Ferm LIVING, er flyttet fra det Jyske til København, RUM bolig magasin har været på besøg hos Trine. WOW hun har fået indrettet sig godt, Tæskelækker lejlighed.\nVia www.blog.ferm-living.com og RUM Boligmagasin Maj 2011\nIndsendt af Stine kl. 12.42 Ingen kommentarer: Links til dette indlæg\nEtiketter: Bolig, Boligindretning, Ferm LIVING, RUM\nIndsendt af Stine kl. 11.40 Ingen kommentarer: Links til dette indlæg\nDet er så fint det tapet\nMosaic fra Minakani Walls\nIndsendt af Stine kl. 12.40 Ingen kommentarer: Links til dette indlæg\nEtiketter: Bolig, kidsroom, wallpaper\nJeg er vild med Isabelle McAllister, fantastiske børneværelse. Smukt miks af farver og loppefund, elsker det.\nVia www.husohem.se og www.dosfamily.com\nIndsendt af Stine kl. 10.07 Ingen kommentarer: Links til dette indlæg\nEtiketter: Bolig, Kids, kidsroom\nGenial og super flot løsning til det lille børneværelse. Elliot’s fine skræddersyede børneværelse her, har Frederic Colette udført i tæt sammenarbejde med Københavns Møbelsnedkeri, som han også udvikler børnemøblerne sammen med.\nIndsendt af Stine kl. 08.38 Ingen kommentarer: Links til dette indlæg\nEtiketter: Bolig, Kids


Remington Pro Spiral Curls Krøllejern– køb online på imerco.dk\nForside El Hårstyling Glatte- og krøllejern Remington Pro Spiral Curls Krøllejern Ø 19 mm - 8 varmeindstillinger - Autosluk\nLav skønne, tætte 19 mm krøller med krøllejernet fra Remington og få tredobbelt beskyttelse af håret. Krøllejernet er nemlig keramisk, antistatisk og tourmaline-belagt og giver derfor en jævn varmefordeling, et let glid gennem håret og antistatisk styling.\nKrøllejernet kan varme op til 210 grader og er klar på under 30 sekunder. Du kan vælge mellem 8 varmeindstillinger, kig blot efter lampen, der lyser, når jernet er klar til brug.\nDu behøver ikke bekymre dig om at glemme krøllejernet, det har nemlig autosluk efter en time uden brug. Og dine fingre er også godt beskyttet af jernets cool tip-funktion, så du ikke brænder dig. Læg krøllejernet fra dig i den varmebeskyttende stander, når du vil have hænderne fri til at rette frisuren.


Trådløs Bluetooth Højtaler Med Fm Radio Og Kortlæser - Sølv Hvid → Køb billigt her - Gucca.dk\nTrådløs Bluetooth Højtaler Med Fm Radio Og Kortlæser - Sølv Hvid\nCa. mål: 6,2 x 9,2 x 6,2 cm\nSikkerheden i e-handel anser vi som helt essentiel, og den er naturligvis altid i fokus hos Gucca.dk. For at sikre dig tryghed når du handler hos Gucca.dk, anvender vi selvfølgelig kun en NETS godkendt løsning for Internetbetaling. Så når du handler og betaler via Internettet hos Gucca.dk, er det sikkert.\nDer er ingen begrænsninger i returretten. Vi yder 30 dages returret på alle produkter. Det medfører, at hvis du af den ene eller anden grund alligevel ikke måtte ønske din vare, kan du returnere varen til os, og herefter bliver dine penge refunderet. Før du sender din returvare tilbage, er det en en god ide, at kontakte os først.\nAt du som kunde får leveret din vare både sikkert og hurtigt, er af stor betydning for os. Vi tilstræber, at du modtager din forsendelse indenfor 1-2 hverdage, såfremt vi er lagerførende. Der vil aldrig være tvivl om lagerstatus, for det fremgår ud for hver enkelt vare, inden du bestiller din vare. Spørgsmål til leveringstiden og/eller lagerstatus? Så tøv ikke med at tage fat i os.\nDer er flere muligheder for betaling, når du handler hos Gucca, og du vælger selvfølgelig selv, hvordan du vil betale. Her bør du naturligvis vælge den betalingsmulighed, der passer dig bedst. Lige meget hvilken metode du benytter, kan du trygt og sikkert købe hos os. Her kan du finde alle vores betalingsmuligheder. Benytter du betalingskort, har du den fordel, at vi først hæver penge fra din bankkonto, den dag varen sendes afsted til dig.\nSkulle der opstå spørgsmål eller tvivl til Gucca.dk, er du selvfølgelig altid velkommen til at kontakte os. Bemærk at vi er åben for henvendelser på hverdage imellem kl. 10-15, og vi er klar til at give dig den assistance, du efterspørger, med et smil på læben og godt humør.\nDu har selvfølgelig mulighed for at tracke din ordre, når du køber hos os. Du kan logge ind på din egen personlige ordreside, så snart købet er gennemført. Her kan du følge med i, hvornår din pakke afsendes. Når varen forlader vores lager og er på vej til dig, modtager du en e-mail fra os.\nDin anmeldelse af Trådløs Bluetooth Højtaler Med Fm Radio Og Kortlæser - Sølv Hvid\nproduct_stock_yes product_offer_no product_preorder_no\tproduct_buyable_yes product_group_tv og lyd path__forside path__elektronik path__tvoglyd path__højtalere path__tvoglyd path__højtalere path__bigbuytech path__trådløsbluetoothhøjtalermedfmradioogkortlæsersølvhvid


Alle indlæg i kategorien Julegaver- Part 2\nFirmagaver kan være alt fra en flaske vin til et gavekort på et cafébesøg eller en tur i biografen med alt betalt. Ofte bliver der givet små skulpturer eller kunstplakater i større virksomheder, hvor man… more\nDet er snart jul, og for mange betyder det også forkælelse, af dem man holder af. Det gælder i manges tilfælde også for dine ansatte. Det har en symbolsk betydning af give en gave, og der gælder… more\nHusk at give de ansatte firmagaver for at vise værdsættelse\nIkke bare til jul, er der anledning for at give sine ansatte firmagaver. En medarbejders private mærkedag er en god lejlighed til at vise, at du og din virksomhed sætter pris på det arbejde,… more\nDet er tradition at give hinanden julegaver, når vi kommer til; eller i hvert fald nærmer os, den 24. december. Det er faktisk også en tradition hos virksomheder, at give sine ansatte en ting op til… more\nGør dine samarbejdspartnere glade med en firmagave.\nMange mener at en virksomheds vigtigste ressource er de produkter den sælger, eller de patenter den har. Men faktisk er det noget helt andet, som man bør sætte allermest pris på. Virksomhedens… more\nTænk kreativt når du vælger firma gave\nSom medarbejder i en travl virksomhed er det rart med et tegn på påskønnelse fra ledelsens side. Der behøver ikke være tale om de helt store summer, når man skal købe firma gave, men det er rart at få en… more\nSom virksomhed vil man gerne vise medarbejdere, at deres arbejde er værdsat og at de virkelig gør en stor forskel. Det kan man vise på mange forskellige måder. Det kan være, at man søger for, at de får… more\nJulen er den bedste anledning til at udvise taknemmelighed. Det er ikke nok kun at gøre det overfor sin familie, men også virksomhedens medarbejdere har brug for at føle sig værdsat og set. Den bedste måde… more


Stille... - CopenhagenDaily\n23 In familien\nDet er ikke meget jeg skriver disse dage. Torsdag nat døde manden, som det meste af mit liv har fungeret som min far. Tanker og billeder popper konstant op i mit hovede. Det er forfærdeligt at miste, men vi holder alle sammen, og det er dejligt. Han skal begraves på onsdag, jeg er sikker på at der kommer mange – for han vil blive savnet.\nPas på jer selv derude, indtil vi ses igen. Jeg skal lige dykke lidt videre her under vandet.\nsøndag 10. februar 2008 By Therese\nsøndag 10. februar 2008 at 15:52\nÅh Therese, det var en trist nyhed. Jeg sender de bedste hilsener til dig og din mor med håbet om, at I får taget en god afsked med ham.\nDet tager tid at komme op til overfladen igen…\nsøndag 10. februar 2008 at 17:00\nDet gør mig ondt for dig og dine kære. Håber i sammen kommer igennem denne svære tid.\nsøndag 10. februar 2008 at 17:08\nDe varmeste tanker sender jeg til dig – og et STORT virtuelt knus!\nsøndag 10. februar 2008 at 18:29\nMedfølende tanker til dig!!\nsøndag 10. februar 2008 at 18:50\nVarme tanker til dig! Dyk ned under vandet og flyd med – du skal nok komme op igen på den anden side. kh Ditte\nsøndag 10. februar 2008 at 19:57\nTanker til dig og din mor!\nmandag 11. februar 2008 at 06:30\nVarme tanker til dig og familien.\nmandag 11. februar 2008 at 07:04\nTænker så meget på dig, og ville SÅ gerne have været sammen med jer alle i disse dage.\nmandag 11. februar 2008 at 08:55\n‘Det gør mig ondt’ er de eneste ord, der kommer til mig lige nu – som til de øvrige kommentatorer.\nPas på dig selv Therese og værn om samværet med familien, ikke mindst i disse dage.\nmandag 11. februar 2008 at 10:32\nDet goer mig virkelig ondt at hoere. Stort knus til dig (((((((((((((((((Therese)))))))))))))))))). Vaer god ved digselv.\nmandag 11. februar 2008 at 11:15\nÅh, Therese, knus og klem.\nmandag 11. februar 2008 at 13:40\nTak allesammen, I er bare så søde!!\nBente – i lige måde!!\nmandag 11. februar 2008 at 16:42\nDet er jeg ked af at høre. Det er så hårdt.\nmandag 11. februar 2008 at 16:59\nmandag 11. februar 2008 at 17:52\nDet gjorde mig ondt at læse denne post, Therese. Mistede min far sidste sommer, så jeg genkender tankerne.\nJeg håber, du kommer hel ud på den anden side, og tag dig tiden til at være ked.\nmandag 11. februar 2008 at 22:39\nKære Therese – det gør mig ondt at høre. Sender dig et stort knus…\nmandag 11. februar 2008 at 23:02\nSender dig mange tanker, Therese – det gør mig ondt for dig og dine.\ntorsdag 14. februar 2008 at 08:39\nTherese, man bliver aldrig gammel nok til at miste sine forældre, tror jeg 🙁\nMange kærlige hilsner og tanker herfra.\ntorsdag 14. februar 2008 at 13:04\nDu og din mor har været i mine tanker mange gange det sidste stykke tid. Knus og mange kærlige hilsener Lene\nfredag 15. februar 2008 at 21:12\nVarme tanker sender jeg dig.\nsøndag 17. februar 2008 at 10:58\nDu ved jo selv om min situation om min far, så jeg føler virkelig med dig! Alle de varmeste tanker og tag den tid du har brug for. Du ringer bare hvis du har lyst til at snakke eller ses til en kop kaffe!\nsøndag 17. februar 2008 at 12:26\nIgen, tusind tak til jer alle!\nSigne – du er rigtig sød. Hvordan går det med din far? Måske vi kunne ringes ved i aften og sludre lidt. Jeg har også tid til en kop i løbet af ugen hvis du er herinde.\nmandag 18. februar 2008 at 09:59\nJeg ser først din besked nu…\nMen jeg har fri i dag, jeg skal lige over til mine forældre her inden 12 men ellers kan vi ringes ved når det passer. Så kan vi lave en aftale hvis det er.


Genopslag: Senior projektleder til ambitiøst grønt projekt | Roskilde Group\nGenopslag: Senior projektleder til ambitiøst grønt projekt\nI et tæt partnerskab mellem Roskilde Festival-gruppen og Tuborgfondet iværksættes et projekt, som skal skabe Danmarks førende laboratorium for løsninger inden for cirkulær økonomi.\nI et tæt partnerskab har Roskilde Festival-gruppen og Tuborgfondet iværksat et projekt, som skal skabe Danmarks førende laboratorium for løsninger inden for cirkulær økonomi. I laboratoriet skal der testes og udvikles nye bæredygtige produkter, forretningsmodeller og adfærd. Samtidig skal viden og erfaringer fra laboratoriet deles med involverede og interessenter. Læs mere om vores ambitioner herLæs mere om vores ambitioner her\nVi leder efter en erfaren projektleder, som skal udvikle og drive ’Det cirkulære laboratorium’ i tæt samarbejde med projektgruppen, partnere og (frivillige) ildsjæle hos Roskilde Festival.\nprojektledelse af Det cirkulære laboratorium (fx at styre og have overblik over projektets økonomi, udvikling og løbende tilpasning af milepælsplan samt implementering af evalueringsplanen)\nsamarbejde med ildsjæle, iværksættere, virksomheder og øvrige partnere om udvikling og afvikling af test mv. i forbindelse med Roskilde Festival\nsekretariatsbetjening af projektets styregruppe, projektgruppe og advisory board\nVi leder efter en kollega, som kan skabe struktur, overblik og sikre fremdrift af et projekt i en kompleks og værdidrevet organisation. Derfor ser vi gerne, at du:\nhar min. 6-8 års erfaring med ledelse af store og flerårige projekter\ner dygtig til relationsskabelse samt involvering og håndtering af forskellige interessenter\nhar viden om cirkulær økonomi\ntrives med at arbejde i en stor, kompleks og værdidrevet (produktions)organisation\nFrivillighed er en stor og vigtig del af projektet og vores organisation, og derfor er det en fordel, hvis du har erfaring med frivilligsamarbejde og -ledelse fra andre organisationer.\nDerudover er kendskab til produktion og afvikling af større arrangementer også en fordel.\nDet er en fuldtidsstilling, som er tidsbegrænset og udløber ved projektets afslutning i 2025. Organisatorisk vil stillingen være placeret i Roskilde Festival-gruppens Organisering og engagementsteam, og du vil referere til programleder for bæredygtighed, Sanne Stephansen. Løn forhandles individuelt efter kvalifikationer med udgangspunkt i lønniveauet for almennyttige NGO’er.\nSend os en ansøgning, hvor du udfolder dine tanker om, hvordan du vil lykkes med at skabe struktur og fremdrift i et nyt, stort og bredt involverende projekt. Ansøgningsfristen er 16. april 2021 kl. 10:00, og stillingen ønskes besat senest 1. juni 2021. Send ansøgning og cv til ans.projektleder@roskilde-festival.dkans.projektleder@roskilde-festival.dk med emnet ”Ansøgning som projektleder”.\nVi regner med at indkalde til førstesamtaler fysisk eller digitalt 21.-23. april 2021 og andensamtaler 26.-28. april 2021.\nLæs mere om ’Det cirkulære laboratorium’ på http://roskil.de/circularhttp://roskil.de/circular og om vores tilgang til at skabe en cirkulær festival .\nHar du spørgsmål til projektet eller stillingen, er du velkommen til at kontakte programleder for bæredygtighed Sanne Stephansen på eller på tlf. 23 47 95 64.\nRoskilde Festival-gruppen består af Foreningen Roskilde Festival, der arrangerer Roskilde Festival, Fonden Roskilde Festival, der samler alt det, vi laver, når vi ikke laver Roskilde Festival, og Roskilde Kulturservice hvor alle medarbejdere er ansat. Uanset hvad vi laver, er formålet det samme: at støtte humanitært og kulturelt almennyttigt arbejde med særligt fokus på børn og unge.


Godt nyt: Lars Høgh igen i bedring | BILLED-BLADET\nGodt nyt: Lars Høgh igen i bedring\nDen tidligere landsholdsmålmand, Lars Høeg, der er far til TV-værten Josefine Høgh, er i bedring efter sin kræftsygdom, han har kæmpet imod de sidste par år\nDen tidligere landsholdsmålmand og målmandstræner, Lars Høgh har fået godt nyt. Efter at have kæmpet en sej kamp mod kræft i bugspytkirtlen, med efterfølgende spredning til leveren, er der nu godt nyt for den 61-årige målmand og far til tv-værten Josefine Høgh.\n- Jeg har fået nogle tilkendegivelser fra de scanninger, jeg har fået lavet. De viser, at det går over al forventning, fortæller Lars Høgh selv i podcasten, Bech Bag Bolden.\nLars Høgh har siden han fik konstateret kræft tilbage i 2018 været åben om sin kræftsygdom og forløbet, der både har budt på kemoterapi og operation.\nRørt Lars Høgh hyldet i Herning\nLars Høgh har også haft flere gode ting at se frem til og glæde sig over under sit sygdomsforløb, bl.a brylluppet 28.december, hvor datteren tv-værten Josefine Høgh giftede sig med kollegaen, Lasse Sjørslev i Kerteminde på Fyn og hvor Lars Høgh fulgte sin datter til alteret.\n- Det hjælper mig at jeg ikke er bange, og det hjælper, at jeg har et positivt livssyn. Jeg har masser af gode dage. Der er ingen, der skal have medlidenhed med mig. Jeg er god til at leve i nuet, siger Lars Høgh i podcasten med den gode nyhed.\nDerfor foretager TV 2 kæmpe ændring i X ...\nCaroline og Reece om Nybyggerne ...\nDerfor smiler Silas mere i årets Vild med ...\nBilleder fra den røde løber: Se alle de kendte ...


Hvordan monteres magnetlygter? - Magnetlygter\nHvordan monteres magnetlygter?\nEt sæt med magnet cykellygter består af to cykellygter og to magneter, som man sætter fast i egerne på sin cykel.\nHvis man har købt magnetlygter, som ikke har den såkaldte splitfunktion, så er det vigtigt, at man sørger for at montere sine lygter i den rigtige side af cyklen.\nMagnetlygter bliver typisk monteret sammen med hjulbolten og derfor skal man sørge for, at lygten bliver placeret i venstre side af cyklen. Hvis man monterer den i højre side, så vil det være svært for medtrafikanter, der kommer fra side af at få øje på dig i mørke.\nNår du skal sætte din magnetlygte fast på cyklen, så er det vigtigt, at du kigger efter det lille magnettegn på cykellygten, så dette kommer til at sidde ind mod magneten. Hvis du har monteret din cykellygte og den ikke virker, så kan dette meget vel være grunden til det.\nEn magnetlygte skal sættes på så den er forholdsvis vandret. Man kan godt montere den, så den peger en anelse opad, for at sikre sig en større synlighed, men man skal passe på, at man ikke får den til at pege for meget opad, da det ikke er tilladt at blænde de andre trafikanter og dette kan give en bøde på 700 kr. hvis man render i en emsig betjent.\nNår man skal sætte sine magneter fast i egene, så er det vigtigt, at man sikrer sig, at disse kommer til at sidde præcist overfor lygten. Hvis de ikke gør det, så vil magnetlygten heller ikke virke. For at få magneterne til at virke optimalt og sidde bedst muligt, er det vigtigt, at man sørger for, at de to dele i magneten sidder forholdsvis lige overfor hinanden. Samtidig så giver det også den bedste strøm, hvis man sørger for at de to magneter til hver lygte sidder forholdsvis overfor hinanden i hjulet.\nHvis man har monteret sine magnetlygter og det viser sig, at lygten går på magneten, så kan man justere dette på indersiden af lygten. Der sidder to små skruer, som man kan løsne, justere lygten og efterfølgende spænde lygten til igen.\nNæste indlægTest af cykellygter.


Caroline griner over marathon-mareridt – Ekstra Bladet\nSøndag d. 19. jun. 2011 - kl. 19:36 0\nCaroline griner over marathon-mareridt\nOh no: Tennisverdenen måber fascineret over gentagelsen af sidste års tredages kamp i Wimbledon, mens Wozniacki har sjove erindringer om marathon-matchen.\nNicolas Mahut i knæ under sidste års vanvidsduel mod John Isner. Nu mødes de to på utroligste vis igen til en kamp, der er værdi til Centre Court, mener britisk tennisstjerne. (Foto: AP)\n- That's not cool, lød reaktionen fra en af spillerne fra sidste års tredageskamp i Wimbledon, da de to trak hinanden igen i år.\nJohn Isner og Nicolas Mahut spillede i sidste års Wimbledon en kamp, der slog alle rekorder og antog både groteske og mareridstagtige former for de to spillere.\nOg om ikke tennisguderne ville det sådan, at de to mødes igen i år, hvilket har fået tennisverdenen til at spærre øjnene op i en blanding af humor og fascination.\nKampen, der varede 11 timer og 5 minutter over tre dage - to gange afbrudt af mørket - blev vundet af Isner med 6-4, 3-6, 6-7, 7-6 og 70-68, og det sidste sæt giver spøjse minder hos danske Wozniacki.\n- Jeg begyndte at grine en smule, fordi jeg kan huske sidste år, hvor jeg spillede double her, og jeg kan huske, jeg tændte for tv'et, da det stod 21-21 i sidste sæt.\n- Okay, tænkte jeg, lad os bare blive her i omklædningsrummet og lige kigge lidt inden min double. Da jeg skulle på banen, stod den 28-28, og da jeg kom tilbage efter at have spillet to set, spillede de stadigvæk, siger Wozniacki ifølge ubitennis.com.\nDanskeren var forundret over den usædvanligt lange kamp, men ønsker ikke en gentagelse i år for de to kamphaner.\n- Det var latterligt. Jeg håber for dem, at kampen i år bliver noget kortere. De server begge to godt, så det bliver nok korte point og et spørgsmål om, hvem der bryder først, mener Wozniacki om gentagelsen af lodtrækningen i 1. runde af Wimbledon.\nLev dit motto ud, Caroline\nAmerikanske John Isner spøgte faktisk for en uges tid siden med Mahut, idet Isner op til lodtrækningen sendte franskmanden en sms med beskeden: 'Nu skal du bare se os to spille 1. runde igen, fortæller Isner ifølge dailymail.co.uk.\nFranskmanden var ikke med på spøgen:\n- No, that's not cool, svarede Mahut. Og så ville skæbnen, at de to alligevel mødes igen!\nHvad med Centre Court\nDa den britiske publikumsfavorit Andy Murray hørte om lodtrækningen, tweetede han:\n- Isner vs Mahut trækker hinanden i første runde efter sidste år er det mest utrolige, jeg nogensinde har set i tennis. Hvad med Centre Court?!\n- Det er ret underligt nu, hvor vi har haft nogle dage til at tænke over det i. Jeg var i omklædningsrummet, da lodtrækningen fandt sted, og en af stewarderne råbte 'Oh No!'.\n- Jeg troede simpelthen det var umuligt, at jeg trak John. Han sendte mig en sms med en trist smiley, siger Mahut om gentagelsen.\nLæs også: Caroline holder fri mandag\nTennis | 21. jun. 2011 - kl. 21:31\nMarathon-kamp uden rekord-gentagelse